Vlada Srbije: Gujon imenovan za v.d. direktora Uprave za saradnju sa dijasporom – Srce Srbije\nVlada Srbije: Gujon imenovan za v.d. direktora Uprave za saradnju sa dijasporom\nArno Gujon, foto: screenshot/YT/Balkaninfo\nHumanitarac, Arno Gujon imenovan je danas za vršioca dužnosti direktora Uprave za saradnju s dijasporom i Srbima u regionu, u sklopu Ministarstva spoljnih poslova Srbije.\nOdluka je doneta na današnjoj sednici vlade.\n„Arno Gujon je osnivač nevladinih organizacija ‘Solidarnost za Kosovo’ i ‘Inicijativa za natalitet i ostanak mladih u Srbiji’, realizovao je brojne akcije pomoći Srbima na Kosovu i Metohiji, i bio aktivan na širenju istine o događajima na prostorima bivše Jugoslavije“, saopšteno je iz Ministarstva spoljnih poslova.\nPodsetili su i da je autor i koautor četiri knjige o Srbiji i KiM i dobitnik brojnih visokih priznanja u Srbiji i Republici Srpskoj – između ostalih Ordena Svetog Save prvog reda, Ordena Njegoša prvog reda, Zlatne medalje predsednika Srbije za zasluge.\nGujonova organizacija Solidarnost za Kosovo aktivna je širom Kosova, a aktivan je bio i on lično dok mu početkom septembra 2018. godine nije zabranjen ulazak na Kosovo na neodređeno vreme. Ova organizacija je u međuvremenu nastavila da sprovodi humanitarne akcije u srpskim sredinama na Kosovu.


Proizvodjači duvana traže da uvoznici ne budu privilegovani\nBeta 4. maja 2017. 16:05\nProizvodnja duvana u Srbiji neće moći da opstane ako uvoznici duvana i dalje budu u povlaćenom položaju, upozorili su danas članovi Grupacije proizvodjača i preradjivača duvana u Privrednoj komori Srbije (PKS).\nDirektor preduzeća Tabeks Nenad Tubić rekao je da su uvoznici duvana oslobodjeni carinskih taksi, te je uvoz duvana u 2016. godini povećan za 160 odsto u odnosu na 2014. godinu.\n„Domaća proizvodnja duvana je poslednjih godina izrazito pala, a smanjio se i broj proizvodjača, jer su uvoznici u startu u boljem položaju i mi ne možemo da konkurišemo njihovim cenama na tržištu“, istakao je Tubić.\nOn je objasnio da cilj proizvodjača duvana nije da se uvoznicima nametnu nove dažbine, već da budu izjednačeni sa njima, kako bi bili konkurentni.\nDirektor preduzeća Kopeks Djordjo Radojičić kazao je da je njihova ideja da niko ne bude privilegovan različitim zakonskim rešenjima.\n„Neki od načina izjednačavanja uslova su na primer oslobadjanje domaćih proizvodjača od poreza na dodatu vrednost ili na imovinu“, naveo je Radojičić.\nDirektor preduzeća Duvan iz Ljubovije Milan Živković rekao je da treba suzbijati sivo tržište proizvodnje duvana, i da je to moguće uraditi kroz davanje premija.\n„Kada su ukinute premije, koje su bile regulatorni faktor, tada je počela proizvodnja duvana na sivom tržištu i ako se to ponovo uvede, onda nam neće trebati nikakav drugi sistem kontrole“, istakao je Živković.\nBelen: Odlični rezultati preduslov za intenziviranje saradnje\nČadež: Srbija danas mesto na kojem želite da investirate\nSaradnja Vojvodine i Moravsko-šleske oblasti\nBelen: Odlični rezultati preduslov za intenziviranje…\nRobna razmena Srbije i Japana 160 miliona dolara, može i…\nPutin naredio mere za pomoć povređenima\nEksplozija u školi na Krimu – 13 mrtvih, 50 povređenih


U Beogradu za 24 sata pregledano 3.000 ljudi sa respiratornim problemima\nPacijenti čekaju na pregled ispred Infektivne klinike u Beograd\nMinistar zdravlja Srbije Zlatibor Lončar izjavio je da je tokom jučerašnjeg dana i protekle noći samo u Beogradu pregledano 3.185 ljudi sa respiratornim problemima, od toga samo na Infektivnoj klinici 318, ocenivši da ti brojevi "ne ohrabruju".\n"To nisu uopšte podaci sa kojim možemo da budemo zadovoljni... Ja se stvarno nadam da su ovo podaci koji će naterati naše građane i koji će sve nas naterati da samo razmislimo u kojoj se situaciji nalazimo i šta je to što moramo da uradimo da bismo izašli iz ove situacije", rekao je Lončar za Radio-televiziju Srbije (RTS).\nGovoreći o kapacitetima u beogradskim COVID bolnicama, Lončar je naveo da se istog momenta kada jedan pacijent bude otpušten odmah presvlači posteljina i dolazi novi pacijent.\n"Mi smo prinuđeni već dva dana da pacijente koji su iz Beograda i koji zaslužuju bolničko lečenje moraju da legnu ili u Mladenovcu ili u Požarevcu ili u Smederevu, sada proširujemo te kapacitete na Čačak i Šabac. Moramo da se snalazimo da bi svakom pacijentu omogućili adekvatne uslove lečenja", rekao je ministar.\nLončar je najavio i da će u ponedeljak Institut za reumatologiju biti pretvoren u COVID-bolnicu, a da će pacijenti smešteni u tu zdravstvenu ustanovu biti prebačeni u Klinički centar na jednu ili dve klinike.\nImprovizovana bolnica u beogradskoj Štark Areni\nKoordinator privremene COVID bolnice u beogradskoj Areni Veljko Milić rekao je istovremeno da se u toj hali trenutno nalazi 114 pacijenata sa pretežno lakšom kliničkom slikom, kao i da se taj broj uvećava.\nMilić je za TV Prva objasnio da njihovo stanje je uglavnom dobro, a da će se se, u slučaju da dođe do pogoršanja stanja, pacijenti upućuju u nadležne COVID-bolnice.\n"Juče smo otpustili nekoliko pacijenata koji su bili na samom završetku lečenja od COVID-19. Sada primamo i pacijente sa slabijom kliničkom slikom, pratimo situaciju", rekao je Milić.\nĐerlek: U Novom Pazaru bolje\nKoordinator bolnice u Novom Pazaru Mirsad Đerlek kazao je da su podaci o trenutnom stanju u tom gradu ohrabrujući, s obzirom da je trenutno hospitalizovano 305 pacijenata, da se pet nalazi na respiratoru i da su od petka zabeležena dva nova smrtna slučaja.\nĐerlek je za TV Prva naveo i da su dve osobe na kiseoniku, kao i da je jedan pacijent transportovan u bolnicu van Novog Pazara.\nĐerlek se zahvalio za svu humanitarnu pomoć koju dobijaju i još jednom je apelovao na građane da se pridržavaju epidemioloških mera.\n"Danas je po skoro svim parametrima najgori dan od početka naše borbe sa korona virusom", izjavila je tada Brnabić.


Gradonačelnici Ivo Komšić i Nenad Samardžija u Montafonu preuzeli zastavu Evropskog omladinskog olimpijskog festivala (EYOF) | Grad Sarajevo\nGradonačelnici Ivo Komšić i Nenad Samardžija u Montafonu preuzeli zastavu Evropskog omladinskog olimpijskog festivala (EYOF)\nGradonačelnici Sarajeva i Istočnog Sarajeva, Ivo Komšić i Nenad Samardžija preuzeli su zastavu u ime gradova domaćina 13. Evropskog omladinskog olimpijskog festivala. Tradicionalna primopredaja domaćinstva održana je u petak uvečer na svečanosti zatvaranja EYOF-a 2015. u Montafonu (Austrija). Kao što su ove godine učinili Vorarlberg i Liechtenstein, 2017. godine će dva grada, Sarajevo i Istočno Sarajevo biti domaćini EYOF-a. To će biti najveći sportski događaj nakon zimske Olimpijade 1984. i olimpijski plamen će se vratiti u Sarajevo drugi put, što je privilegija kojom se može pohvaliti samo nekolicina velikih gradova. Sportaši iz evropskih zemalja natjecat će se na olimpijskim planinama Bjelašnici, Igmanu i Jahorini u 7 zimskih sportova.\nGradonačelnici su istaknuli veliku želju za organizacijom ovog događaja mladosti, sporta i turizma koji predstavlja snažnu promociju za Sarajevo i Istočno Sarajevo, za Bosnu i Hercegovinu i izuzetnu priliku za mlade.\n„Nedavno smo proslavili 30. godišnjicu sarajevske Olimpijade, kada smo pokazali da možemo biti SNAŽNIJI, BOLJI, SIGURNIJI u pravom olimpijskom duhu. Naša je namjera ponoviti to i biti još uspješniji 2017. na Evropskom omladinskom olimpijskom festivalu“, naglasio je Komšić.\nGradonačelnik Sarajeva je svoje obraćanje završio riječima: „Preuzimajući zastavu Evropskog olimpijskog komiteta, prihvatili smo i veliku odgovornost Festivala, a sve da bi promovirali univerzalne vrijednosti olimpijskog duha: mir, prijateljstvo i pošteno natjecanje. Vidimo se u Sarajevu, 11. februara 2017. godine!“.\n30. Januara 2015. in EYOF 2019, Novosti\nGradonačelnik Komšić uputio pismo sućuti povodom smrti radnika FAMUS GRADNJE


ŠUMADIJA - Despotovac: Počela rekonstrukcija pruge Markovac-Resavica - Vesti iz Kragujevca i Šumadije - Pressek.rs\nDespotovac: Počela rekonstrukcija pruge Markovac-Resavica\nBy foto:pixabay/tresdetres Ponedeljak, 15. april 2019.\nRekonstrukciju regionalne pruge Markovac-Resavica, čija dužina iznosi 53 kilometara, počela je danas, saopšteno je iz Infrastruktura železnice Srbije\nPlanirano je da radovi na rekonstrukciji pruge Markovac-Resavica budu završeni do kraja godine.\nOvom prugom saobraćaju samo teretni vozovi, dok je putnički železnički saobraćaj na ovoj deonici obustavljen još 1998. godine. Između Markovca i Resavice trenutno prosečno mesečno saobraća 120 teretnih železničkih kompozicija.\nOva pruga izgrađena je pre 85 godina i od tada nije rekonstruisana, a zbog toga je brzina vozova ograničena na 10-30 kiolometara na sat. Ipak, zbog lošeg stanja železničke infrastrukture, samo tokom prošle godine na ovoj pruzi dogodilo sedam iskliznuća teretnih vagona.\nNakon rekonstrukcije ove pruge, njena nosivost biće povećana sa 16 na 20 tona po osovini, što će omogućiti saobraćaj dužih i težih teretnih železničkih kompozicija.\nBrzina teretnih vozova nakon rekonstrukcije pruge biće povećana na 65 kilometara na sat.\nRekovac: Kablovi na prodaju po treći put\nIndustrija kablova Jagodina oglasila je, treći put ovog meseca, prodaju Fabrike provodnika u Rekovcu. Ovaj put fabrika se prodaje po ceni za 50 odsto nižoj od procenjene od strane ...\nMaloletnici iz Čačka krali po Kragujevcu\nPolicija u Kragujevcu, po nalogu Višeg javnog tužilaštva u ovom gradu, podneće krivičnu prijavu protiv dvojice maloletnika iz Čačka, zbog postojanja osnova sumnje da su izvršili ...\nIgralište ostaje, za obdanište se traži nova lokacija\nNa igralištu pored Osnovne škole „Đura Jakšić” ipak se neće graditi novo obdanište, saznaje portal Pressek. Grad traga za novom lokacijom, jer su firme iz Niša i Leskovca, koje rade ...\nNazire se rešenje za dužnike u švajcarcima\nRešenje decenijskog problema zaduženih u švajcarskim francima je na vidiku. Na stolu je, kako ekskluzivno saznaju „Novosti”, predlog leks specijalisa prema kome bi se svim zaduženima ...\nKraljevo: Uhapšen osumnjičeni za prevaru\nKnić: Pojedina sela bez struje


RTS :: Nagrada za priče koje su menjale živote\nDruštvo Nagrada za priče koje su menjale živote\nNagrada za priče koje su menjale živote\nutorak, 17. apr 2018, 09:21 -> 11:09\nKada se pre deset godina krenulo sa kampanjom "Produži život", donorsku karticu imalo je svega 14.000 stanovnika, a danas ih ima skoro 200.000. Novinarka RTS-a Ana Stamenković svake nedelje donosi nove priče o zaveštanju organa. Nikad se ne zna kada će da se desi da budemo u situaciji da darujemo organe, zato je važno da razmišljamo o ovim temama, poručila je Stamenkovićeva.\nNa tradicionalnoj svečanosti u Skupštini grada juče je saopšteno ko su dobitnici priznanja najzaslužnijima za 2017. godinu. Priznanja će biti uručena sutra a reč je o 24 nagrade iz 19 oblasti. Nagradu za novinarstvo dobile su novinarke RTS-a Ana Stamenković i "Politike" Danijela Davidov Keser za decenijsku kampanju i izveštavanje o transplantaciji i zaveštanju organa.\nAna Stamenković podseća da je Srbija, kada se krenulo sa akcijom "Produži život", bila na dnu lestvice i donora i transplantacija. Tada je donorsku karticu imalo svega 14.000 stanovnika, a danas ih ima skoro 200.000.\nAna Stamenković ukazuje da su danas porodice spremnije da daju saglasnost i u najtežim trenucima spasu druge živote. Jedan donor može da spasi ili produži i sedam života, rekla je Stamenkovićeva.\nSvake nedelje u Drugom dnevniku RTS-a emituju se životne priče o transplantaciji. U jednoj od njih našli su se i navijači Crvene zvezde.\n"Na kraju 2016. godine na košarkaškoj utakmici CKSA – Crvena zvezda je bio čovek koji je doživeo moždani dar u tom trenutku i pacijent koji je čekao na transplantaciju jetre, kao i lekari iz Urgentnog centra. Dva dana kasnije su se sve sudbine spojile", podsetila je Ana Stamenković.\nIstakla je da se nikad ne zna kada će da se desi da budemo u situaciji da darujemo organe, zato je važno da razmišljamo o ovim temama.\nNovinarka RTS-a je ukazala da je transplantacija jedina oblast u medicini koja ne može da se razvija i opstane bez podrške medija.


Španija ponovo otvara svoje granice, evo šta je potrebno da imaju putnici - Naši u svetu\nŠpanija ponovo otvara svoje granice, evo šta je potrebno da imaju putnici\nObjavljeno 07/06/21 u 12:00\nŠpanija danas ponovo otvara svoje granice za putnike vakcinisane protiv korona virusa, koji dolaze iz EU, trećih zemalja ili zemalja povezanih Šengenom, nadajući se da će na taj način oživeti svoj turistički sektor.\nPotrebno je da putnici koji dolaze u Španiju imaju sertifikat o vakcinaciji protiv korona virusa.\nKako prenosi španski El pais, u Španiju mogu da uđu svi koji su primili vakcinu koju je odobrila Svetska zdravstvena organizacija i Evropska agencija za lekove, odnosno vakcine kompanija Fajzer/Biontek, Moderrna, AstraZeneka, Jansen, Sinofarm ili Sinovak-Koronavak.\nPutnici koji dolaze iz zemlje koja je na listi rizičnih zona, poput Francuske ili Nemačke, mogu da prilože antigenski umesto PCR testova, dok drugi putnici iz zemalja EU a koje spadaju u niskorizične, ne moraju da pokažu testove na ulasku u zemlju.\nZabrana ulaska u zemlju ostaje na snazi za putnike iz Indije, Brazila i Južne Afrike, čak i ako su u potpunosti vakcinisani.\nTakođe, maloletnici koji putuju u pratnji potpuno vakcinisanih mogu da uđu u Španiju.\nTest pred septembar: Izborni uspeh Armina Lašeta, pobeda na lokalnim izborima u nemačkoj pokrajini\nU Severnoj Makedoniji potvrđeno prisustvo indijskog soja koronavirusa


Srbija postaje država finteka: Stupio na snagu Zakon o digitalnoj imovini - Biznis Telegraf.rs\n29/06/21 | 14:24\nSrbija postaje država finteka: Stupio na snagu Zakon o digitalnoj imovini\nOvim se omogućava finansiranje pomoću investicionih tokena, unapređuje i razvija tržište kapitala korišćenjem digitalne tehnologije i jača se okvir za borbu protiv zloupotreba na tržištu digitalne imovine\nZakon o digitalnoj imovini, kojim se uređuje oblast digitalne imovine i poslovanja u Srbiji, stupio je danas na snagu. Republika Srbija je među prvim zemljama u svetu koje su, zahvaljujući usvajanju navedenog zakona, stvorile regulatorni okvir za oblast digitalne imovine, i to ne samo time što je obezbeđen jasan okvir i pravna sigurnost za investitore i korisnike digitalne imovine, nego i time što je poslat signal svetu da Srbija postaje država finteka (finansijska tehnologija).\nUsvajanjem Zakona o digitalnoj imovini još jednom je pokazano da Srbija ide u korak sa razvojem IT tehnologija, inovacijama i promenama u digitalnom svetu, te da postaje deo rastućeg segmenta digitalne ekonomije i članica retkog kluba zemalja koje su sveobuhvatno regulisale ovu oblast, među kojima su Francuska i Malta.\nRegulisanjem ove oblasti, daje se šansa, pre svega mladima, da koriste nove, alternativne izvore finansiranja, a koji su sada zakonski regulisani, te tako mogu da ostanu u Srbiji i ostvare svoje poslovne, inovativne ideje.\nZakonom o digitalnoj imovini omogućava se finansiranje pomoću investicionih tokena, unapređuje i razvija tržište kapitala korišćenjem digitalne tehnologije i jača se okvir za borbu protiv zloupotreba na tržištu digitalne imovine, kao i pranja novca i finansiranja terorizma.\nSnimak oklopnih vozila Vojske Srbije na dva kilometra od Jarinja\nU skladu sa navedenim, Zakon o digitalnoj imovini uređuje pitanja izdavanja digitalne imovine i sekundarno trgovanje digitalnom imovinom u Republici Srbiji, pružanje usluga povezanih sa digitalnom imovinom, založno i fiducijarno pravo na digitalnoj imovini, nadležnost Komisije za hartije od vrednosti i Narodne banke Srbije, kao i nadzor nad primenom Zakona.\nDigitalna imovina, odnosno virtuelna imovina, prema Zakonu, predstavlja "digitalni zapis vrednosti koji se može digitalno kupovati, prodavati, razmenjivati ili prenositi i koji se može koristiti kao sredstvo razmene ili u svrhu ulaganja, pri čemu digitalna imovina ne uključuje digitalne zapise valuta koje su zakonsko sredstvo plaćanja i drugu finansijsku imovinu koja je uređena drugim zakonima, osim kada je drugačije uređeno".\nDve vrste digitalne imovine: virtuelna valuta i digitalni token\nDigitalni tokeni su posebno značajni kao vid alternativnog finansiranja mladih i inovativnih kompanija i startapa. Virtuelne valute, sa bitkoinom kao njenim najpoznatijim predstavnikom na globalnom nivou, jesu inovativna sredstva razmene koje ne izdaju i ne garantuju centralne banke za razliku od običnog novca.\nZakonom se, u vezi sa pitanjem izdavanja digitalne imovine, uvodi institut "belog papira", koji u skladu sa međunarodnom praksom, predstavlja dokument koji je izdavalac obavezan da objavi i koji sadrži podatke koji omogućavaju investitorima da donesu odluku o investiranju i procene rizike vezane za ulaganje u digitalnu imovinu.\nKada su u pitanju pružaoci usluga povezanih sa digitalnom imovinom, Zakonom se uvodi institut dozvole, kao i minimalni osnovni kapital koji je privredno društvo u obavezi da ima kada podnosi zahtev za dobijanje dozvole u cilju vršenja usluga povezanih sa digitalnom imovinom.\nNarodna banka Srbije i Komisija za hartije od vrednosti su određeni kao nadzorni organi u Zakonu o digitalnoj imovini.\nVideo: Čadež na e-trotinetu stigao u Palatu Srbije: Za manje zagađenja vazduha i više biciklističkih staza\nPrvi test za najteži zakon na svetu: Fejsbuk odbija saradnju, kome će ići zarada od oglasa\nSledi opšti haos i višesatno čekanje zbog digitalnih potvrda: Na aerodromima zabrinuti\nUkida se zabrana davanja otkaza zaposlenima: Italijani strepe od na desetine hiljada otpuštanja\nJulska prosečna plata porasla: Evo koliko je iznosila ove godine\n"Cilj nam je zelena energetika, a Srbija je prepoznata kao najbolji investicioni ambijent"\nBITKOIN JUTROS Lom na tržištu se nastavlja\nOVO JE NAJBOLJA HRANA PROTIV STRESA Kako da kraj dan na poslu ne dočekate „isceđeni poput limuna“: Rešenje postoji\nDetalji zbrke oko plaćanja CarGo preko Pejpala: Ko dobija kovertu, koje su kazne i da li zastarevaju\nProsečna cena kvadrata u Beogradu sve bliže 2.000 evra: Ovo su 3 najskuplje lokacije\nKako je Milovan postao poslovni anđeo: Iz Londona se vraća u Srbiju da "zakotrlja stvari" u startapu\nMultimedijalni spektakl kakav region zaslužuje: Prebaci na budućnost – prebaci na UNU!\nDodatne povoljnosti u DIS-u za sve članove policijskog sindikata Srbije\nAnonimni policajac iz Austrije deli pravdu Partizanu u Humskoj protiv Flore u Ligi konferencija\nAlbanac osumnjičen za ubistvo lepe učiteljice: "Radio je kao dostavljač hrane, nije delovao opasno"\nSrpska CS:GO reprezentacija sutra započinje svoje učešće na regionalnom IeSF takmičenju


LEPA VEST ZA GRAĐANE GROCKE I VRČINA: Gradi se cevovod koji će povezivati ova dva mesta | Happy BSC portal\nIzvor: B92 NET\nDirekcija za građevinsko zemljište i izgradnju grada Beograda ubrzano radi na izgradnji cevovoda koji će povezati naselja Grocku i Vrčin sa regionalnim vodovodom Makiš - Mladenovac, saopštio je danas zamenik gradonačelnika Goran Vesić.\nOn je naveo da se na vrčinskom delu trase kopa i da se postavljaju cevi dok se na gročanskom delu seče asfalt i dovoze cevi i materijal.\n"Kao što sam obećao, niži delovi Ritopeka biće povezani na regionalni vodovod u novembru, a viži delovi na proleće sledeće godine", naveo je Vesić na svom Fejsbuk profilu i dodao da će Grocka i Vrčin biti priključeni na regionalni vodovod u martu sledeće godine.\nNajavio je da će narednih nedelja biti raspisan tender za izgradnju odvojaka za Pudarce, Umcare, Dražanj i Kamendol koji će, dodao je, moći da koriste gradsku vodu u martu 2023. godine.\nKORONA NA KiM: Od danas u restorane i tržne centre sa kovid propusnicom\nPUTEVI SRBIJE: Zatvorena petlja "Smederevo"


U Gazi pod nadzorom UN počela podela pomoći Katara siromašnim porodicama - Svet - Dnevni list Danas\nPočetna » Svet » U Gazi pod nadzorom UN počela podela pomoći Katara siromašnim porodicama\nU Gazi pod nadzorom UN počela podela pomoći Katara siromašnim porodicama\nBeta - AFP14.10.2021. 15:46\nDesetine hiljada siromašnih palestinskih porodica u pojasu Gaze danas je počelo da prima finansijsku pomoć iz Katara, pošto je Izrael odobrio novi mehanizam podele pod nadzorom UN.\nPorodice koje imaju pravo na pomoć stale su u red rano jutros ispred 300 distribucionih centara širom te palestinske teritorije koju kontroliše islamska ekstremistička organizacija Hamas, a pod blokadom Izraela je već gotovo 15 godina.\nPomoć od 100 dolara dobiće 95.000 porodica u Gazi preko UN, saopštio je izaslanik Katara Muhamed el Emadi.\nPodela pomoći će se nastaviti tokom ove nedelje, najavio je Tor Venesland, koordinator UN za Bliski istok.\nOd 2018. godine katarski zvaničnici su redovno ulazili u Gazu sa koferima punim novčanica i taj novac je potom Hamas delio siromašnim porodicama u pojasu sa dva miliona stanovnika, odvojem od Zapadne obale, na kojoj takođe žive Palestinci.\nPosle 11-dnevnog rata između Hamasa i Izraela u maju jevrejska država se usprotivila nastavku takvih metoda transfera novca, optuživši islamsku organizaciju da usmerava pomoć u vojne svrhe, što je Hamas porekao.\nSredinom avgusta, posle čitavih nedelja pregovora, jevrejska država je objavila da je postigla dogovor sa Dohom o novom sistemu podele, ali ovog puta preko UN, a ne Hamasa.\nDoha je takođe obećala isporuku goriva i da plati 500 miliona dolara za posleratnu obnovu Gaze.\nHumanitarna pomockatarPalestinaUjedinjene nacijeGaza


Moskva: Pod hitno otkloniti pretnju od terorizma u Libiji - 09.01.2016, Sputnik Srbija\nMoskva: Pod hitno otkloniti pretnju od terorizma u Libiji\nMoskva osuđuje terorističke napade u Libiji i smatra da je neophodno da međunarodna zajednica pod hitno preduzme sve što je potrebno da bi se otklonila pretnja... 09.01.2016, Sputnik Srbija\nrusija, vesti, svet, libija, ministarstvo inostranih poslova rf\nMoskva osuđuje terorističke napade u Libiji i smatra da je neophodno da međunarodna zajednica pod hitno preduzme sve što je potrebno da bi se otklonila pretnja od terorizma u toj zemlji i na celom Bliskom istoku, saopštilo je Ministarstvo inostranih poslova Rusije.\n„U Moskvi odlučno osuđuju te zločinačke akcije, izražavaju saučešće libijskom narodu i solidarnost sa njim. Potvrđujemo da su neophodni hitni i koordinisani međunarodni napori da se otkloni teroristička pretnja u Libiji i na celom Bliskom istoku“, piše u saopštenju.\nU poslednje vreme vojno–politička situacija u Libiji ozbiljno se pogoršala, naglašavaju u Ministarstvu.\nTeroristi u 12 automobila su 3. januara pokušali da osvoje naftnu luku Sidru, a 7. januara u gradu Zliten je izvršen teroristički napad u kojem je poginulo više od 80 ljudi, dok je na desetine njih ranjeno. Istog dana terorista–samoubica se razneo na ulazu u grad Ras Lanuf, gde se nalazi kompleks za preradu nafte.\nKako su naveli u Ministarstvu inostranih poslova, pojačavanje delatnosti ekstremista u Libiji čini još hitnijim zadatak ostvarivanja rezolucije 2259 Saveta bezbednosti Ujedinjenih nacija za uspostavljanje reda na celoj libijskoj teritoriji, za efikasnu borbu protiv terorizma i za obnavljanje ekonomije u toj zemlji.


KBF 2018: Srbija sporo postaje bezgotovinsko društvo - Bizlife.rs\n07:32 Kopaonik, 07/03/2018\nNa panelu posvećenom perspektivi bankarskog sektora na ovogodišnjem KOpaonik bizsni forumu istaknuto je da banke nude mnoštvo aplikacija za bezgotovinska plaćanja, ali, ipak, Srbija sporo postaje bezgotovinsko društvo budući da se 80 odsto transakcija i dalje obavlja u kešu.\nDraginja Đurić, predsednica Izvršnog odbora Banka Intesa istakla je da je svim bankama keš prilično skup i da bi sve one vrlo rado zamenile gotovinu i prešle na bezgotovinsko plaćanje, čime bi doprinele suzbijanju korupcije i smanjenju udela sive ekonomije u BDP-u.\n„U Srbiji danas postoji 7,2 miliona platnih kartica, od čega se koristi samo 55 odsto. Bankarski sistem u Srbiji nosilac je inovativnih rešenja, visoko je likvidan, solventan, visoko kapitalizovan i usaglašen kako sa propisima NBS tako i sa propisima ECB, i pod nadzorom je više strana – supervizora, revizora van banke, i internih revizora“, istakla je Đurić.\nGeneralni direktor Masterkarda za Balkan Artur Turemka je izneo podatak da se 80 odsto transakcija u Srbiji obavlja gotovinski, a da bi rast bezgotovinskog načina plaćanja uticao na povećanje BDP-a.\n„U budućnosti ljudima neće biti potrebne banke, već bankarstvo, i da će banke u perspektivi praktično postati tehnološke kompanije“.\nPredsednik Upravnog odbora Sosijete Ženeral banke Srbija Goran Pitić izjavio je da banke više ne mogu da posluju po zastarelim modelima, da moraju da promene načine razmišljanja i da odgovore na zahteve novog potrošača.\nPredsednica Izvršnog odbora AIK Banke Jelena Galić kaže da digitalni novac postaje sledeći korak i osnova uvođenja koncepta bezgotovinskog društva.\nSlavica Pavlović, predsednica Izvršnog odbora Eurobanke, složila se sa tim da se u Srbiji oko 70 odsto transakcija obavlja u gotovini i izdvojila je podatak da je visok procenat plaćanja u kešu prisutan i u pojedinim evropskim zemljama poput Italije.\nIzvršna direktorka Sberbanke Srbija, Marijana Vasuilesku naglasila je da među klijentima banaka ima sve više milenijalaca i da banke treba da osluškuju i prate njihove potrebe kako bi im ponudile proizvode krojene u skladu sa njima.\nDigitalizacija će potpuno preobraziti bankarsko poslovanje – zaključak je Mirka Španovića, zamenika predsednika Izvršnog odbora Adiko banke.\nbankarstvo bankarstvo gotovina kopaonik biznis forum


Raskrinkano u: Voda za ispiranje usta ne štiti od bolesti COVID-19 niti liječi njene posljedice\nProizvod koji mnogi koriste za higijenu usta i zuba mogao bi da postane deo svakodnevice i onih koji to nisu radili do sada jer su laboratorijski testovi pokazali da može da ubije koronavirus za samo 30 sekundi. Slede klinička ispitivanja kako bi se utvrdilo da li je rastvor efikasan za smanjenje količine virusa i kod zaraženih ljudi i kako bi se koristio.\nPrvi rezultati studije Unoverziteta Kardif koja još nije dobila potvrdu iz naučnih krugova, pokazali su da rastvori za ispiranje usta sa najmanje 0,07 odsto cetilpiridinijum hlorida mogu da se izbore sa koronavirusom, piše Indipendent.\nNaučnici su sproveli testove u univerzitetskoj laboratoriji podražavajući uslove u ždrelu u nosnoj duplji.\nRad koji je nazvan „Virucidna efikasnost komponenti raastvora za ispiranje usta protiv SARS-CoV-2 in vitro“ treba da prouči struka i da svoj sud, što je deo procedure priznavanja ovakvih radova.\nRezultati do kojih su došli stručnjaci Univerziteta Kardif još jedna su potvrda da tečnosti sa cetilpiridinijum hloridom mogu da budu naši saveznici u borbi sa koronavirusom.\nNaime, u drugoj studiji objavljenoj prošle nedelje naučnici navode da su takvi rastvori efikasni u smanjivanju količine virusa.\nKlinička ispitivanja treba da donesu potvrdu\nSledeći korak stručnjaka Univerziteta Kardif je klinička provera koliko je efikasan rastvor za ispiranje usta u smanjivanju količine virusa u pljuvački pacijenata zaraženih koronavirusaom. Rezultati se očekuju početkom 2021. godine jer je ispitivanje u toku.\n„Iako je ova in vitro studija pozitivan korak koji obećava, nema sumnje da je neophodno još kliničkih ispitivanja“, istakao je profesor Dejvid Tomas, vođa tima sa Univerziteta Kardif.\nNik Klejdon, specijalista periodontologije, istakao je da je verovao da je ispitivanje rastvora za usta izuzetno važno.\n„Ako ovi zaključci budu potvrđeni u kliničkom ispitivanju Univerziteta Kardif, rastvori na bazi cetilpiridinijum hlorida mogli bi da postanu važan dodatak svakodnevne rutine zajedno sa pranjem ruku, fizičkom distancom i nošenjem maski, kako sad za vreme pandemije, tako i u budućnosti“, zaključio je Klejdon.\nČlanak indeksiran 24. 11. 2020 Zadnji put osvježen prije 1 mjesec


OD SLAVE DO PROPASTI: Dijana ipak nije u Izraelu, tu je, među nama (VIDEO) - Naša Borba\nOD SLAVE DO PROPASTI: Dijana ipak nije u Izraelu, tu je, među nama (VIDEO)\nPovećanje plate pripadinicima policije od deset odsto, hiljadu novih službenih vozila, jednokratna novčana pomoć – ovako je nekad uz aplauze zaposlenih obećavala bivša državna sekretarka MUP-a Dijana Hrkalović koja je bila glavna karika u Ministarstvu unutrašnjih poslova.\nPut od voljene državne sekretarke, kojoj su na svečanosti Nezavisnog sindikata policije zaposleni u MUP-u aplaudirali na njena obećanja, završio se, međutim, neslavno. Sada je režimski tabloidi i vlast svakodnevno razapinju zbog i dalje aktuelne „afere prisluškivanje“ i njene povezanosti sa bivšim ministrom unutrašnjih poslova Nebojšom Stefanovićem i organizovanim kriminalnim grupama.\nBivša državna sekretarka MUP-a Dijana Hrkalović postala je deo kampanje prorežimskih medija zbog tvrdnji da je bila među 50 ljudi koji su saslušani u vezi prisluškivanja predsednika Aleksandra Vučića i njegove porodice. Na to da je Hrkalović svoju poziciju na sličan način zloupotrebljavala daleko ranije, upozoravali su lideri opozicije i novinarska udruženja.\nDanima su režimski mediji pisali o njoj, pojedini tabloidi su čak navodili kako je otišla u Izrael, gde se sklonila, bilo je reči i da je promenila ime, međutim ona je u Beogradu, među nama, te je pre nekoliko dana i bila na saslušanju.\nOpozicija je još davno upozoravala da državna sekretarka obavlja mutne poslove za aktuelnu vlast, a na dan opštinskih izbora u Lučanima, 2018. godine u lokalnoj policijskoj stanici Hrkalović je imala verbalni duel sa liderom Dveri Boškom Obradovićem, kada su otkriveni džipovi bez saobraćajnih oznaka koji su patrolirali Dragačevom i pretili građanima da moraju da glasaju za SNS.\nNebojša Stefanović rekao je tada da je Hrkalović u Lučanima bila po njegovom nalogu, sa ciljem da smiri napetu situaciju u tom mestu. Međutim, sledeće godine, 29. maja 2019. Ministarstvo unutrašnjih poslova objavilo je saopštenje u kojem se navodi da “državni sekretar Ministarstva unutrašnjih poslova Republike Srbije Dijana Hrkalović od sutra više neće obavljati ovu funkciju u MUP-u, zbog drugih obaveza koje će preuzeti u narednom periodu.”\nGde je nakon odlaska sa funkcije nestala Dijana niko nije znao, sve do afere prisluškivanja predsednika Aleksandra Vučića i njegove porodice i hapšenja Velje Nevolje i njegove grupe. Hrkalović je pre nedelju dana saslušana u SBPOK-u, povodom povezanosti sa Darkom Elezom i Veljkom Belivukom poznatijim kao Velja Nevolja i odbila je poligraf.\nNekadašnja državna sekretarka MUP-a dobijala je donedavno i priznanja Nezavisnog sindikata policije, a Stefanović je obavestio sindikate 1. avgusta 2017. da je obrazovana Radna grupa za saradnju sa sindikalnim organizacijama, na čijem čelu će biti državna sekretarka Hrkalović. Kako su se mesečni sastanci sa sindikalnim organizacijama odvijali, postala je kontroverza u javnosti.\nNezavisnom sindikatu policije, ovakvi metodi međutim, nisu smetali. Povodom 27. rođendana Nezavisnog sindikata policije Predsedavajući Predsedništva Velimir Lukić i član predsedništva Srđan Jovanović uručili su plaketu Državnom sekretaru MUP-a Dijani Hrkalović u „znak zahvalnosti na pruženoj nesebičnoj pomoći i podršci u realizaciji programskih načela sindikata“, kako piše na plaketi.\nPodsetimo, Hrkalović je javnosti poznata zbog povezanosti sa ubijenim vođom Partizanovih navijača Aleksandrom Stankovićem poznatijim kao Sale Mutavi. Kada je ubijen, na lice mesta je navodno došla i tadašnja prava ministarka policije Hrkalović, koja je na vrlo emotivan način reagovala na ubistvo. Saleta Mutavog je na mestu glavnog bosa zamenio Velja Nevolja.\nRat između Aleksandra Vučića i aktuelnog ministra vojske i bivšeg ministra MUP, doživeo je kulminaciju, a Dijana je očigledno jedna od ljudi koje je sadašnji režim pustio niz vodu. Tako je Hrkalović od miljenice Nezavisnog sindikata policije i sekretarke koja obećava veće plate i beneficije zaposlenima postala meta režima.\nPrethodni tekstPOSLEDNJI ČIN: Vučićev obračun sa Stefanovićem\nSledeći tekstUHAPŠEN MU NAJBLIŽI SARADNIK: Stefanović se oglasio i javno zapretio


ZAVIRITE U GRAD INDUSTRIJE: Znate li koja vojvođanska opština važi za najrazvijeniju i najuređeniju u Srbiji (FOTO) | Najnovije vesti - Srbija danas\n04.06.2020. • 20:01 Srbija Danas\nIndustrijski progres u Inđiji započet je otvaranjem mlinova tokom sredine 19.veka.\nVeć u prvoj polovini 20. veka, Inđija je postala tradicionalna destinacija za trgovinu i centar uspešnih trgovinskih kompanija.\nPočetkom 20. veka, osnovana je poznata fabrika krzna, a posle su osnovane različite nove fabrike za proizvodnju igračaka za decu, eksere, džem, jaja u prahu, padobrane do tekstila i metalske industrije.\nTradicionalne delatnosti, koje su bile nosioci privrednih aktivnosti u periodu do 2000. godine, su u ovom periodu praktično prestale da postoje, a to se odnosi na tekstilnu industriju, preradu kože, proizvodnju nameštaja i proizvodnju profila od gume ili su opstale samo u oblasti preduzetničkog privređivanja.\nNovim, snažnim investicionim ciklusom u Inđiji su otvorene fabrike, uglavnom je reč o stranim investitorima sa potpuno novim delatnostima kao što su proizvodnja cigareta, proizvodnja delova za auto-industriju i prerada mesa.\nZatim proizvodnja opreme za korišćenje tečnog naftnog gasa, proizvodnja potpuno novih materijala za građevinsku industriju, nove uslužne delatnosti kao i izgradnja objekata u oblasti trgovine-tržnih i poslovnih centara novog tipa sa sadržajima koji značajno unapređuju uslove života svih građana opštine Inđija.\nKada je reč o privredi opštine, danas dominiraju mala i srednja preduzeća, koja su znatno fleksibilnija na izazove tržišne privrede, što je omogućilo da se posledice svetske ekonomske krize minimalno odraze na njihovo poslovanje.\nPostoji oko 2.000 aktivnih privrednih subjekata, od čega preko 1.200 preduzetnika a više od 600 privrednih društava.\nOsnovni nosioci razvoja privrede naselja Inđija, uz poljoprivredu su industrija i mala privreda. U cilju obezbeđenja prostora za razvoj industrije i male privrede Generalnim urbanističkim planom naselja Inđija rezervisane su dve urbanističke celine - zone u severoistočnom i jugoistočnom delu Inđije.\nFormiranje radnih zona omogućilo je izgradnju novih kapaciteta kao i mogućnost trajnog dislociranja svih proizvodnih kapaciteta iz centralnog i stambenog dela naselja što se pre svega odražava na kvalitet životne sredine u naselju, kao i na kvalitet uslova rada i proizvodnje.\nU industrijskim zonama svoje proizvodne pogone su izgradile velike svetske kompanije i brendovi poput fabrika Henkel, Grundfos, IGB Automotiv, Metalcinkara, Invej, Farmina pet foods, Fashion Park Outlet centar, Stirg metal, Kostas A Zakarija, Gas Teh, Tehnoeksport, Terra Production, Thyssenkroupp, Martini gradnja, Gombit, Izoterm Plama, Indofood i Agromarket.\nKako navode čelni ljudi u Inđiji, u poslednje dve godine potpisano je 9 ugovora o zakupu zemljišta u severoistočnoj radnoj zoni, tako da će u toku 2019. godine biti izgradnjeno 4 ili 5 fabrika, u kojoj će posao naći nekoliko stotina ljudi.\nManifestacija koju ne smete propustiti: Vreme je da zavirite u karneval rajskog cveća Bele Crkve (VIDEO)\nInđija privreda industrija industrijska zona radna zona investitori radna mesta razvoj fabrike preduzeća Vojvodina gas nafta auto-put


Slovenac U Beogradu - Domacisexfilmovi.com\nMiran oce srpske picke a prva na redu je matora Dragana\nOvo je vec nesto vrlo posebno! Pogledajte nevidjene scene jebanja u kojima nas drugar, Slovenac Miran satire od kurca matorke sirom Srbije! Neke od nezaboravnih i legendarnih scena u domacim pornicima su nastale upravo na snimaju ovog porno filma!\nUkoliko ste za pravu jebacinu i volite matorke, onda je ovo pornic za vas! Pored toga sto cete videti vrhunski domaci sex, iskreno cete se i zabaviti i nasmejati!\nProverite zasto je Slovenac u Beogradu jedan od filmova koje nikada necete zaboraviti! A ukoliko zelite da vidite sta sve dobijate ukoliko uplatite clanarinu na nasem sajtu, pogledajte i ostale domace pornice koje vam nudimo eksluzivno na nasem sajtu.


Kako što lakše do prvog posla MLADI pozvali biznis zajednicu da im OBEZBEDI stručnu praksu i preduzetnička znanja – Plodna Zemlja\nPanel "Šta mladi očekuju od biznisa" Kopaonik biznis forum 2022.\nPoslednjeg dana Kopaonik biznis foruma, na panelu “Šta mladi očekuju od biznisa” predstavnici mlade generacije istakli su izazove sa kojima se suočavaju njihovi vršnjaci, dok su članovi biznis zajednice predočili koja bi uloga privrede mogla da bude u njihovom rešavanju\nMladi u Srbiji suočavaju se sa brojnim izazovima prilikom ulaska na tržište rada, a najveći je pronalaženje posla. To je velikim delom i zbog manjka radnog iskustva u odnosu na odrasla nezaposlena lica, a upravo to ih čini nespremnim da se suoče sa izazovima modernog tržišta rada – pokazali su, između ostalog, rezultati istraživanja koje je UNICEF predstavio na panelu “Šta mladi očekuju od biznisa” na 29. Kopaonik biznis forumu.\nU istraživanju, u kojem je učestvovalo 1033 mladih, uzrasta 15-25 godina (36% uzrasta 15-19 godina i 22% uzrasta 20-25 godina), istaknuto je da samo 5 odsto njih smatra da preduzeća u Srbiji vode dovoljno računa o deci i mladima, a 85 odsto ima velika očekivanja od poslovnog sektora da ih podrži na njihovom budućem razvojnom putu, kroz obezbeđivanje praksi, pružanje mentorstva i mogućnosti za volontiranjem, kao i drugih prilika za sticanje poslovnog iskustva.\nJoš iz škole\n„Jako je važno da se mladi ljudi sretnu sa biznis sektorom dok su jos u školi, kada možemo uz neka praktična znanja da se bolje pripremimo za različite poslovne izazove“, izjavila je Milica Otović, studentkinja prve godine Fakulteta za bezbednost u Beogradu.\nAnaliza tržišta rada u Srbiji pokazuje nepovoljnu situaciju za mlade ljude, pošto je stopa nezaposlenosti ovog dela stanovništva skoro dva puta veća od opšte stope nezaposlenosti. Stopa nezaposlenosti mladih od 15 do 24 godina za treći kvartal 2021. godine iznosila je 23.1 odsto. Tako se mladi u Srbiji suočavaju sa lošijim izgledima na tržištu rada od svojih vršnjaka u Evropske unije, gde je 2021. stopa nezaposlenosti mladih iznosila 16,2 odsto, sa 17,6 odsto mladih u NEET kategoriji.\nPrvi korak sa kojim se susreću mlade osobe je izbor budućeg karijernog puta koji nastaje uglavnom prilikom izbora fakulteta. Međutim, uzimajući u obzir da se pojedini mladi ne opredeljuju za tercijarni nivo školovanja, za njih taj korak nastaje mnogo ranije. Obrazovanje je previše “tradicionalno” u stručnim školama i gimnazijama ne postoji dovoljno projektnog učenja, inovativnih kurseva, obuka, praksi i mogućnosti za volontiranje. Takvi programi u zajednicama bi omogućili mladima sticanje dodatnih veština neophodnih u njihovom procesu razvoja i tranzicije ka zapošljavanju.\nObuka i radne prakse kod osiguravača\nDragan Filipović, predsednik Izvršnog odbora Generali Osiguranje Srbija, istakao je da je fakultetsko znanje važno, da je znanje najjače oružje koje imamo.“Danas mladi imaju priliku da putem programa praksi u raznim kompanijama mogu da vide i osete kako ono što uče izgleda u praksi. Prosečna starost zaposlenih u Generaliju je 42 godine, a od 1700 zaposlenih 24 odsto čine ljudi starosti do 35 godina i više od 50 odsto milenijalci. Iako generacijska pripadnost ne bi trebalo da ima veliki značaj u tome kako se osećamo i identifikujemo, ne možemo odbaciti činjenicu da svetski događaji, tehnološki napredak i društveni razvoj utiču na naša lična iskustva i oblikuju stavove koje ćemo imati kao odrasli. Razumevanje ovih nijansi pomaže nam da komuniciramo i da se povežemo sa ljudima iz različitih generacija”, izjavio je Filipović dodajući da bez učešća mladih u poslu nema budućnosti.\nObrazovanje i budućnost dece odgovornost svih\nMiloš Đuričanin direktor strategije Nordeus fondacije istakao je da je obrazovanje i budućnost dece u Srbiji nije samo odgovornost škole, već svih nas koji činimo ovo društvo:\n“Na Forumu smo osetili veliku iskrenu podršku ljudi koji rade u našim kompanijama da postanemo partner obrazovanju i pomognemo da mladi budu spremniji za život i posao već po izlasku iz škole. Udružili smo se sa organizacijama koje već rade na podršci mladima i obrazovanju. Pored UNICEF–a, tu su i Inicijativa Digitalna Srbija, Centar za promociju nauke, Junior Achievement, i druge organizacije što nam u startu omogućava kontakt sa više od 2/3 srednjih škola u Srbiji. Na nama je da budemo katalizatarori promena kako na nacionalnom, tako i lokalnom nivou i povežemo znanja. Sve organizacije i ustanove koji žele da nam se priključe u ovoj inicijativi su dobrodošle, a na sajtu Nordeus fondacije postoje i informacije na koji način to mogu da učine”, rekao je Miloš Đuričanin.\n“Pred nama je šansa da iskoristimo ovaj trenutak u kome znanje menja svet. Živimo u vremenu u kome nikad veći uticaj na ekonomski prosperitet nije imalo znanje i sposobnost populacije da znanjem stvara vrednost. Istorijski gledano, zemlje koje su najviše ulagale u znanje i inovacije drastično su menjale svoju poziciju u svetu, i kvalitet života i prilika koje pružaju svojim građanima. Danas je jedino važno šta znaš i kakvu vrednost možeš da napraviš i to će biti još surovije, ili još veća prilika u decenijama koje dolaze. Sreća da je Srbija u poziciji da mi to možemo da konvertujemo dosta uspešno ako budemo pametni”, ocenio je MIlutinović na Kopaonik biznis forumu.\nTagoviBiram uspeh Biznis Digitalna Srbija Dragan Filipović Generali osiguranje Mladi Nordeus Nordeus Fondacija UNICEF


Treći dan samita lidera EU, još nema kompromisa | RTV7 | Medijski servis grada Tuzle\nTreći dan samita lidera EU, još nema kompromisa\nAutor: Azra Muderizović 19.07.2020., 19:08\t156 Pregleda\nLideri Evropske unije nastavili su samit u Briselu, produžen za jedan dan, pošto još nisu postigli kompromis o budžetu Unije i o fondu za oporavak od krize izazvane epidemijom koronavirusa.\nNjemačka kancelarka Angela Merkel rekla je da lideri možda neće uspjeti da postignu dogovor ni danas. Dvodnevni samit trebalo je da bude završen juče. Maratonski pregovori o budžetu EU od 1,85 hiljada milijardi eura i fondu za oporavak od najteže krize u dužem vremenskom periodu ukazali su na duboka neslaganja među članicama bloka 27 zemalja.\nKontrola potrošnje novca\nMerkel je jutros rekla da “ima dosta dobre volje, ali i puno pozicija”.\nRazlike su bile toliko velike da je nastavak razgovora pomeren za nekoliko sati, pošto su male grupe radile na novim predlozima za kompromisno rešenje.\nPandemija koronavirusa suočila je Uniju s najtežom recesijom u njenoj historiji. Prema najnovijoj procheni, ekonomija EU će ove godine imati pad od 8,3 odsto. Od poslhedica zaraze korona virusom do sada je, prema zvaničnim podacima, umrlo oko 135.000 građana Unije.\nEvropska komisija je predložila fond za oporavak od 750 milijardi eura, dijelom zasnovan na zajedničkom zaduživanju, iz kojeg bi sredstva bila poslata u vidu zajmova i grantova zemljama kojima su najviše potrebna. Taj fond nije dio sedmogodišnjeg budžeta od hiljadu milijardi eura oko kojeg su se lideri sukobljavali mjesecima prije nego što je epidemija pogodila Evropu.\nSve države se slažu da treba da pomognu, ali bogatije zemlje na sjeveru, predvođene Holandijom, žele stroge kontrole potrošnje novca, dok teško pogođene članice s juga, kao što su Italija i Španija, navode da takve uslove treba zadržati na minimumu.\nMerkel i predsednik Francuske Emmanuel Macron sinoćnje usijane pregovore napustili su s liderima takozvanih “škrtih država”, među kojima su Holandija, Austrija, Švedska i Danska. Holandski premijer Mark Rutte jutros je rekao da su Merkel i Macron “otišli loše raspoloženi”.\nLideri četiri “škrte” države razgovarali su jutros s domaćinom samita, predsjednikom Evropskog savijeta Charlesom Michelom, ali se ispostavilo da šanse za postizanje brzog napretka nisu velike. Merkel i Macron su odbili da ublaže svoje predloge za pomoć, dok su Rute, austrijski kancelar Sebastian Kurz i lideri Švedske i Danske ostali pri svojim zahtjevima.\nMnogi vide Ruttea kao predvodnika te četiri zemlje. Iako je dugo bio poznat kao neko ko gradi mostove, ovog vikenda se njegov čvrst stav u pregovorima tumači kao glavna prepreka rešenju. Rutte i njegovi saveznici insistiraju da reforme tržišta rada i penzionog sistema budu povezane sa dodelom sredstava tako da EU može da nadgleda i da obustavi projekte iz fonda za oporavak ako bude potrebno.\nPremijer Italije Giuseppe Conte rekao je tim povodom da Rutte “ne može da traži (od Rima) sprovođenje konkretnih reformi”.\n“Jednom kada (pomoć) bude odobrena, svaka zemlja će predstaviti svoje predloge”, kazao je Conte.\nAustrijski kancelar Kurz rekao je da vjeruje da je dogovor moguć, ali je ocijenio da predstoji “dug put”, prenijela je agencija APA.\nRutte želi da se napravi i veza između pomoći EU i stanja u oblasti vladavine prava u članicama koje dobijaju sredstva, što je očigledno usmereno protiv Poljske i Mađarske, zemalja s desnim populistima na vlasti koje mnogi u Uniji optužuju za urušavanje demokratije. Mađarski premijer Viktor Orban rekao je da “ne zna koji lični razlog holandski premijer ima da mrzi njega ili Mađarsku”.\n“Ali on nas oštro napada i jasno kaže da Mađarska treba da bude kažnjena finansijski zbog toga što, po njegovom mišljenju, ne poštuje vladavinu prava”, kazao je Orban.\nOrban je naveo da je spreman da pregovara i nedelju dana ako bude potrebno.\n“Ni fudbal nije tako važan kao postizanje sporazuma. Tu sada nije reč o Mađarskoj, nego o Evropi”, rekao je Orban, veliki zaljubljenik u fudbal.\nsamit lidera EU\t2020-07-19\nObilježeno sa:samit lidera EU


DESK ZA BALKAN - ITA\nDesk Balcani u okviru Kancelarije ICE Agencije u Beogradu zadužen je za sledeće aktivnosti:\nPomaže italijanskim preduzećima i konzorcijumima pri obavljanju poslovnih i investicionih aktivnosti na tržištu Srbije.\nDesk Balcani pruža praktičnu pomoć zainteresovanim privrednim subjektima iz Italije u pogledu informisanja o svim neophodnim aspektima poslovanja na lokalnom tržištu.\nItalijanskim kompanijama, konzorcijumima, itd. zainteresovanim za učešće na tenderima na lokalnom tržištu stavlja na raspolaganje različite personalizovane usluge:\npomoć u tumačenju tenderske dokumentacije i prikupljanje relevantnih informacija za podnošenje ponuda,\nprevođenje tenderske dokumentacije,\nidentifikovanje potencijalne konkurencije,\nasistencija tokom kompletnog procesa pripreme tendera,\nredovno informisanje zainteresovanih subjekata o otvorenim tenderima i javnim pozivima za dostavljanje ponuda za učešće na projektima koji se finansiraju iz EU fondova u odgovarajućoj oblasti delatnosti.\nDesk periodično izrađuje i distribuira informativne publikacije koje imaju za cilj da omoguće italijanskim preduzećima da lakše posluju u Srbiji – pre svega, u vezi sa dostupnim EU fondovima i finansijskim sredstvima koja međunarodne organizacije stavljaju na raspolaganje Srbiji i stranim partnerima.\nOmogućuje ostvarivanje kontakta i povezivanje sa potencijalnim partnerima na lokalnom tržištu, u cilju zajedničkog učešća na tenderima.\nRedovno objavljuje na web-sajtu ICE Agencije otvorene javne pozive i najave tendera, korisne informacije i vesti sa lokalnog tržišta relevantnih za poslovanje zainteresovanih subjekata iz Italije.\nOrganizuje promotivne inicijative (seminari, konferencije itd. u Srbiji ili u Italiji), prezentacije mogućnosti za saradnju sa lokalnim tržištem i informisanje o mogućnostima finansiranja koje nudi EU i druge međunarodne organizacije\nInformiše italijanske privrednike i obezbeđuje učešće u lokalnim inicijativama od interesa za njihovo poslovanje sa tržištem/na tržištu Srbije.\nNa mesečnom nivou, objavljuje i distribuira elektronski bilten sa vestima o aktuelnim tržišnim kretanjima, mogućnostima za investiranje i detaljnim informacijama o najavljenim i otvorenim pozivima za učešće na tenderima.


Jedini izlaz je raspisivanje izbora\nSrbija je u vrtlogu ekonomske, socijalne i političke krize, a Vlada Srbije pokazuje nemoć zbog čega je jedini odgovor na stanje u zemlji raspisivanje izbora, rekli su danas lideri SDS i LDP-a Boris Tadić i Čedomir Jovanović.\nLider Liberalno demokratske partije (LDP) Čedomir Jovanović je na zajedničkoj konferenciji za novinare rekao da će nemoć ljudi koji vode zemlju i koji nemaju plan, na čelu sa Srpskom naprednom strankom, produbiti krizu.\n“Sa ovakvom vladom ne možemo dočekati redovan termin održavanja lokalnih i pokrajinskih izbora na proleće”, naveo je Jovanović.\nOn je ocenio da na nesigurnost u Srbiji ukazuju, kao odnosi unutar vladajuće koalicije, tako i sve češće koriščenje termina “državni udar i nasilno preuzimanje vlasti”.\nJovanović je kazao da se SDS i LDP zauzimaju za stvaranje saveza onih koji su spremni da preuzmu odgovornost i održavanje izbora u normalnoj i regularnoj atmosferi, kao i za takmičenje programa.\n“Zalažemo se za jasnu evropsku orijentaciju, drugačiji odnos prema regionu i drugačiji odnos jednih prema drugima u Srbiji”, naveo je on.\nLider Socijaldemokratske stranke (SDS) Boris Tadić istakao je da je nakon najava državnog udara koje su se mogle čuti u medijima “potrebno umiriti javnost i biti faktor stabilnosti”.\n“Zemljom se upravlja politikom koja neprekidno kreira vanredno stanje niskog intenziteta, koje može da preraste u vanredno stanje visokog intenziteta”, ocenio je on.\nPrema njegovim rečima, Aleksandar Vučić i SNS nemaju podršku veću od 50 odsto, kako se često navodi, već oko 23 odsto jer su mnogi neopredeljeni.\n“Obraćamo se neopredeljenima i onima koji neće da izadju na izbore”, kazao je Tadić i dodao da se mnogo puta desilo da se za tri meseca aktivira takvo biračko telo.\nOn je poručio da nema “belih listića i neopredeljenih” jer se tako daje podrška onima za koje ne želite da glasate.\nTadić je ocenio da je u zemlji prisutan strah i da je to situacija u kojoj u Srbiju neće da investiraju ni domaći ni strani investitori, kao i da sa niskim investicijama nije moguć privredni razvoj.\nOn je ocenio da je u vreme vladavine sadašnje Vlade, Srbija usporena u procesu evropskih integracija.\nTadić je naveo da je u ovom trenutku Srbiji potrebno osam godina da bi postala članica EU.\n“Srbija mora voditi izbalansiranu spoljnu politiku. Srbija ne može da bude u asimetričnoj poziciju u odnosu na Brisel… Srbija ne može da bude faktor nepredvidivosti u regionu”, kazao je on.\nNajavljeno je da će SDS i LDP 15. decembra održati tribinu u Šapcu, a 23. decembra u Nišu.


Unutar radionice: nova Chanel kolekcija luksuznog nakita - Harper's BAZAAR Srbija\nModa / Trendovi 22. mart 2019.\nBilo da je u pitanju svet kamelije ili broj „pet“, postoji veliki broj originalnih tema i motiva Gabrielle Coco Chanel koje se i dan danas provlače kroz Chanel-ove kolekcije – od finalne revije Karla Lagerfelda do poslednjih proizvoda u kozmetičkoj liniji. Jedna od inspiracija je i kineski Cormandel paravan koji je upotrebljen kao baza Chanel kolekcije luksuznog nakita.\n„Gabrielle Chane je prvi otkrila Coromandel paravane tokom 1910-ih sa njenom velikom ljubavi Boyem Capelom i od tada su postali veliki deo njenog života“, objasnila je Marianne Etchebarne, globalna predsednica marketinga za satove i luksuzni nakit, medije i klijente. „Zaljubila se u sanjive pejzaže ovih prelepih paravana koji su imali takav šarm i konstatno je bila okružena njima, gde god da je živela – od Rue du Faubourg Saint-Honore (1923.) do apartmana u Ritz hotelu u Parizu, do njene vile u Lausaneu (1968.). Danas se mogu videti u njenom nekadašnjem partmanu u 31 Rue Cambon ulici. Zato nije ni malo čudno što je kreativni tim upravo u ovim paravanima pronašao inspiraciju za novu kolekciju, za koju je bilo potrebno dve godine da se kreira u potpunosti.\nKolekciju čine 14 neverovatnih komada koji su kreirani u Chanel radionici. Posebno zanimljiv podatak je da je za neke bilo potrebno čak 400 sati da bi se napravile. U galeriji možete pogledati kako izgleda nova kolekcija...\nmoda trendovi nakit aksesoari Chanel Gabrielle Coco Chanel luksuzni nakit nova kolekcija kineski Coromander paravani inspiracija\nTrendovi 19. maj 2020.\nTrendovi 18. maj 2020.\nInfluenserke su odlučile - ovog proleća se nosi denim!\nU igri su svi tonovi teksasa a raznolikost odevnih kombinacija potvrđuje da se istim komadom ili materijalom može poslati drugačija stilska poruka\nBiramo efektne modele sandala za vas\nPet modela za različite ukuse\nVrlo lako se kombinuje a poseduje snagu da celokupnom outfitu da drugačiju notu.\nshopping kultura moda trendovi enterijeri poznati događaji luksuz


Protest DF-a u Podgorici, 24. oktobar 2015\nZvanični Beograd nije se oglašavao povodom navoda premijera Crne Gore Mila Đukanovića da iza organizatora protesta u Podgorici, uz ruske, stoje i nacionalistički krugovi iz Srbije. Direktno označene grupacije oko nekadašnjeg premijera Srbije Vojislava Koštunice, demantovale su vezu sa dešavanjima u Podgorici, ali su demonstrantima pružili podršku.\nU poslednjem intervjuu premijer Crne Gore navodi da je novost to da se "državna politika Srbije nijednom rečju, nijednim gestom nije uplitala u ono što su, uslovno rečeno, politička previranja " u Crnoj Gori. I zaista, za razliku od prakse iz prošlosti, njegov kolega u Beogradu, tamo je smestio parolu o “dva oka u glavi”, i tek se dotakao poslednjih dešavanja u Podgorici. Ali i to, čini se, za unutrašnje potrebe.\n“Pogledajte šta nam se zbiva u regionu, i u Crnoj Gori i u Makedoniji i u Prištini, i kuda sve to ide u odnosima između članica Evropske unije. Mi smo uspeli da sačuvamo političku stabilnost…”, nastavio je Aleksandar Vučić.\nKoštuničini nekada bliski saradnici Sanda Rašković Ivić i Slobodan Samardžić demantuju vezu sa protestima u Podgorici, no oboje ih, iz danas različitih stranaka podržavaju. DSS, prema rečima liderke Sande Rašković, “daje podršku svojim sunarodnicima, Srbima koji žive u Crnoj Gori, ali i ostalim građanima CG", dok je predsednik Državotvornog pokreta Srbije Slobodan Samardžić, koji za razliku od Sande Rašković i danas uživa Koštuničinu podršku, poželeo “uspeh slobodarskom narodu Crnoj Gori u njegovoj borbi za demokratiju".


Po lokaciji | Hotelijeri.com - stranica 3\nPovećanje broja gostiju koji odsedaju u vašem hotelu zasigurno je jedan od glavnih ciljeva svakog menadžera. I dok pojedini hoteli dodaju nove sadržaje, grade raznovrsne komplekse, postoje i oni koji pomoću sitnica i malih promena u ponudi postižu dobre rezultate. Goste privlače sadržaji koje ne moraju dodatno da plate, a vrlo su korisni, zar ne? […]\nDevet od deset biznis turista smatra da hoteli ubuduće moraju više da se posvete zelenim i održivim inicijativama, pokazuju istraživanja. Održivi razvoj i ekologija su poslednjih godina počeli da se vezuju i za poslovanje u hotelijerstvu, ali i dalje ne u tolikoj meri. Ignorisanje ovakvih inicijativa više nije rešenje. Imajući u vidu povećano korišćenje resursa […]


USKORO: Na granici između Srbije i Crne Gore samo jedno zaustavljanje - Pluton Logistics\nUSKORO: Na granici između Srbije i Crne Gore samo jedno zaustavljanje\n28/11/2019 marko\tČemerno, Dobrakovo, granični prelaz Gostun, granični prelaz Srbija Crna Gora, granični prelazi Crna Gora\nZajednički granični prelaz između Srbije i Crne Gore omogućiće kontrolu principom jednog zaustavljanja, umesto dosadašnja – dva. Mešovita crnogorsko-srpska komisija za praćenje sprovođenja sporazuma između vlada Srbije i Crne Gore o graničnim prelazima za međunarodni i pogranični saobraćaj konstituisana je u Podgorici na sastanku predstavnika ministarstava unutrašnjih poslova, carine i inspekcijskih službi Podgorice i Beograda.\nPosebna pažnja je posvećena regulisanju režima saobraćaja, kako bi se stanovništvu nastanjenom u pograničnim područjima obeju država olakšalo kretanje. Prelaze će moći da koristi lokalno stanovništvo u crnogorskim pograničnim opštinama Pljevlja, Bijelo Polje, Petnjica i Rožaje i pograničnim opštinama Srbije – Priboj, Sjenica, Tutin i Novi Pazar.\n– Građani koji žive u ovom pograničnom području, imaće mogućnost za prelaženje državne granice van zvanično otvorenih graničnih prelaza u režimu pograničnog saobraćaja. Dogovorena je dinamika izgradnje zajedničkog graničnog prelaza Čemerno-Granica, na putnom pravcu Pljevlja-Priboj i izgradnja zajedničkog graničnog prelaza Vuča-Godovo, na putnom pravcu Rožaje-Tutin – kazali su iz MUP-a.\nDirektor Direkcije za imovinu, Jovan Vorkapić, kaže da će na svim glavnim drumskim graničnim prelazima biti uveden besplatan internet. Trebalo bi da se od polovine sledeće godine putnicima koji čekaju prelazak granice omogući njegovo korišćenje. Vorkapić je izjavio da je za izgradnju i adaptaciju graničnih prelaza u Srbiji u narednoj godini obezbeđen 251 milion dinara, kao i novac za radove na izgradnji novih graničnih prelaza Bajina Bašta i Kotroman.\n← Još šest vektron lokomotiva stiglo u Srbija kargo\nKako do integracije srpske železnice sa železnicama EU i okolnih zemalja? →\nPODSEĆAMO: Sanacija puta u Crnoj Gori otežala prilaz prelazu Špiljani\n16/10/2020 16/10/2020 Milica Milosavljevic\nU planu otvaranje tri zajednička granična prelaza između Srbije i Crne Gore\n25/12/2018 27/12/2018 marko


Tramp izabrao sekretare za finansije i trgovinu\nNekadašnji bankar Goldman Saksa Stiven Mnučin izabran je za sekretara finansija u novoj administraciji\nNovoizabrani predsednik SAD Donald Tramp izabrao je milionera i nekadašnjeg bankara Goldman Saksa Stivena Mnučina za sekretara za finansije u novoj administraciji, prenosi Rojters.\nPored toga, Tramp je imenovao milionera Vilbura Rosa, poznatog po spašavanju propalih firmi za sekretara za trgovinu, dok je žestokog kritičara zdravstvene politike Baraka Obame i osnivača konsalting kompanije za zdravstvenu politiku Simu Verm imenovao za šefa Centra za zdravstvenu negu i servis za bolničarske usluge.\nStiven Mnučin je 17 godina proveo u Goldman Saksu, pre nego što je 2002. godine osnovao sopstveni fond, a bio je i glavni finansijer Trampove predsedničke kampanje.\nSima Verma će predvoditi Centar za medicinsku negu i bolničarsku službu, koji je deo Službe za zdravstvo i ljudska prava i koja će nadgledati vladin zdravstveni program za siromašne i starije i osiguravati standarde, a poznata je kao žestok kritičar Obamine zdravstvene politike.\nTramp je tokom kampanje najavljivao da će zameniti Obamin zdravstveni program planom da državama omogući više kontrole nad pružanjem zdravstvene pomoći.\nKako se navodi, Tramp u svoju administraciju bira uglavnom ljude koji su verni njegovoj politici i nekadašnje članove vlade za najviše savetnike.\nPored toga, Tramp još uvek nije kazao ko će biti njegov šef diplomatije.\nDo sada se sastao sa oko 70 lljudi kako bi oblikovao svoj kabinet, a za sada su pored potpredsednika Majkla Pensa izabrani Elen Čao za sekretara saobraćaja, Tom Prajs za sekretara za zdravstvo, Džef Sešns za sekretara pravosuđa, Majkl Flin za svog savetnika za nacionalnu bezbednost.


Jednake prilike za svu decu u samo par klikova - WANNABE MAGAZINE\nJednake prilike za svu decu u samo par klikova\nGlumac Bojan Perić pozvao je građane da pomognu najugroženijima i da omoguće ostvarivanje jednakih prilika za svako dete u Srbiji, tako što će postati redovni donatori i članovi “Kluba prijatelja UNICEF-a”. Razgovarajući sa posetiocima Telenor radnje, pokazao je kako se u samo par klikova može postati mesečni donator putem Telenor banke.\n“Svi imamo jednaku priliku da pomognemo, a zahvaljujući redovnim donacijama UNICEF-u, zajedno ćemo raditi na tome da zdravstvene usluge stignu do svakog deteta, da deca pohađaju vrtiće, da uče i žive u porodici koja će ih podržavati da ostvare sve svoje potencijale”, izjavio je Bojan Perić.\nPartnerstvom sa UNICEF-om, Telenor banka podržava kulturu davanja kreiranjem inovativnih bankarskih rešenja. U samo par koraka, putem mobilne aplikacije, korisnici Telenor banke mogu donirati mesečna sredstva u vrednosti od 100, 200 ili 500 dinara.\nTelenor grupa i UNICEF potpisali su globalni Ugovor o saradnji, koji uključuje finansijsku i tehnološku podršku, a u cilju društvene inkluzije socijalno ugroženih grupa u svim zemljama gde Telenor posluje.


Ekonomija - datum: 2021-04-09 ODBOR ZA EKONOMIJU POKRENUĆE PITANJE KREDITA U FRANCIMA\nRadoje Žugić - Foto: SRDJA BOLJEVIC Saslušavaju guvernera\nOdbor za ekonomiju donio je odluku da održi konsultativno saslušanje guvernera Radoja Žugića u vezi sa primjenom Zakona o konverziji kredita iz švajcarskih franaka u eure. Saslušanje bi trebalo da se održi naredne sedmice.\nOdbor za ekonomiju, na čijem čelu je Vladimir Joković (SNP), donio je odluku o saslušanju na jučerašnjoj sjednici, a na osnovu zahtjeva advokata klijenata Dragomira Ćalasana koji su uzeli kredite indeksirane u francima od Hipo Alpe Adrija banke, sadašnje Adiko. Klijenti muku muče godinama, a nedavno je sud donio odluku da njih 113 treba da plati milion eura za sudske troškove. Njima su izvršitelji na osnovu presude iz februara počeli da blokiraju račune.\nPresudom podgoričkog Osnovnog suda, koju je potvrdio Viši sud, pojedinačno svaki od klijenata mora da plati oko četiri hiljade za sudske troškove u postupku sa bankom i još po oko 3.600 eura faktoring kompaniji Heta na koje je banke prenijela kredite koje nije mogla da naplati. Advokati klijenata su podnijeli Ustavnu žalbu kojom traže da se poništi presuda po kojoj moraju platiti sudske troškove u sporu koji su sa bankom vodili.\nKlijenti su 2013. godine pokrenuli spor pred Osnovnim sudom zbog kredita u francima i kada je usvojen Zakon o konverziji 2016. godine, njihova tužba je praktično ispunjena, zbog čega su odustali od spora zbog ekonomičnosti postupka. To, međutim, tuženi nijesu prihvatili i na kraju je Osnovni sud donio odluku da oštećeni klijenti moraju da plate troškove suđenja.


NIN / Novi Cvetni trg\nNovi Cvetni trg\nKonkurs za programsko, urbanisti�ko i arhitektonsko re�enje prostora Cvetni trg u Beogradu\nOvih dana odr�ana je u Gradskoj skup�tini izlo�ba radova i tom prilikom saop�teni su rezultati anketnog konkursa za programsko, urbanisti�ko i arhitektonsko re�enje prostora Cvetni trg. Zadatak u�esnika bio je da, pored samog okvira trga, svojim re�enjem obuhvate i Njego�evu ulicu i deo bloka na njenoj drugoj strani.\n�iri je prvu nagradu dodelio projektu autorske �etvorke koju su �inili arhitekti Ksenija Bulatovi� i Biljana Mihajlovi� sa apsolventima Igorom �ubrom i Jelenom Bulatovi�. Ovaj mladi tim je Njego�evu ulicu i povr�inu trga sjedinio u pe�a�ku zonu sa denivelacijskim stepeni�tem uzdu� njihove dodirne linije. U ovo stepeni�te su na podjednakim razmacima umetnute �etiri prodavnice cve�a kristalaste prozra�ne forme �ime je izbegnuto monotono prostiranje stepeni�ne rampe, a trgu sa�uvano toponimsko obele�je. Na delu uz Ulicu Svetozara Markovi�a, gde se sada nalazi samoposluga, predvi�en je vi�espratni objekat lake strukture sa komercijalnom namenom u prizemlju i kulturno-uslu�nim prostorima na spratovima. Suteren je pro�iren i ispod pe�a�kog platoa �to znatno pove�ava korisnu povr�inu objekta. Utisku lako�e nove zgrade doprinosi i "lebde�a" nastre�nica koja pokriva ne samo nju nego i bar isto toliki deo trga uklju�uju�i i stari hrast. Po svom likovnom duhu i upotrebljenim gradivnim sredstvima (stubovi, nastre�nica, gabarit), cela ova struktura podse�a na poznatu Fosterovu "Medijateku" u francuskom gradu Nimu �to svakako umanjuje originalnost datog re�enja (iako je mo�da u pitanju i slu�ajna koincidencija), ali ne i njegove kvalitete. Sama nastre�nica sa visokim stubovima stilski se vezuje sa prilaznim blokom novog Jugoslovenskog dramskog pozori�ta sjedinjuju�i tako jedan �iri prostor u oblikovnu celinu.\nDrugonagra�eni rad arhitekata Branislava Mitrovi�a i Danice Trifunovi� i apsolventa Nata�e Apostolovi� izdu�enom vi�espratnom transparentnom gra�evinom deli ceo prostor na "klasi�ni" uli�ni pe�a�ki ambijent Njego�eve ulice i slobodnu povr�inu trga prema obodnim ulicama Srpskih vladara i Svetozara Markovi�a. Tri timska dobitnika tre�ih nagrada karakteri�e natkrivanje celog sada�njeg trougla lakom pergolastom pokrivkom �to nam se �ini realizacijski, u na�im uslovima, te�ko ostvarivim, a funkcionalno nedovoljno opravdanim za milje u kome bi trebalo da dominiraju cve�e i prirodna svetlost.\nPobedni�ko re�enje je svakako dobra osnova za razradu detaljnih projekata i gra�evinsku realizaciju, i, nadajmo se da temu ure�enja Cvetnog trga ne�emo, poput terazijske terase i nekih drugih lokacija, besplodno razvla�iti na decenijska razdoblja.


Projekat Open Tourism, koji Prijestonica Cetinje sprovodi kroz program prekogranične saradnje Italija – Albanija – Crna Gora, privukao je veliku pažnju domaće i strane javnosti. Više od 50 privatnih i javnih operatera iz Crne Gore zainteresovano je da pristupi aplikaciji Open Tourism, koja potencijalnim turistima nudi brojne sadržaje koji će njihov boravak u našoj zemlji učiniti nezaboravnim.\nProjekat je u finalnoj fazi, pa je tako održan i posljednji sastanak borda projekta, na kojem je razgovarano o dosadašnjim učincima, ali i o tome kako unaprijediti usluge predviđene projektom Open Tourism nakon njegovog završetka.\nUčesnici sastanka saopštili su da su zadovoljni urađenim u toku projekta, a predstavili su i materijale i aktivnosti koje su sproveli.\n„U posljednjih mjesec dana organizovano je više radionica o servisima koje nudi Open Tourism. Svi partneri dobili su veliki odziv privatnih i javnih operatera koji su pristupili usluzi i dobili brend, preko kojeg će se promovisati na tržištima Crne Gore, Italije i Albanije, ali i cijele Evropske unije“, kazao je gradonačelnik Aleksandar Kašćelan na sjednici Borda.\nOn je pozvao kolege iz partnerskih gradova na Open Tourism Info days, koji bi trebalo da budu organizovani na Cetinju krajem mjeseca.\nOsim gradonačenika Prijestonice Cetinje, bord projekta Open Tourism čine gradonačelnici i predsjednici partnerskih organizacija uključenih u njegovu realizaciju – italijanske Unione delle Terre del Mare e del Sole, Unione dei Comuni delle Sorgenti del Biferno i Porto Cesario, kao i albanski CEDIR i opština Fier.\nKroz projekat Open Tourism realizovano je više alata i materijala među kojima su najznačajniji - mape sa itinererima, promotivni video, brošura, ali i mobilna aplikacija. Kroz mobilnu aplikaciju predstavljene su sve ponuđene usluge i svi uključeni regioni, a omogućena je i njena nadogradnja i međusobna promocija svih uključenih opština.


UNIVERZITET U BANJALUCI Završen proces reakreditacije i akreditacije studijskih programa | Banjaluka.net\nUNIVERZITET U BANJALUCI Završen proces reakreditacije i akreditacije studijskih programa\nAkreditacija 16 studijskih programa prvog ciklusa studija i reakreditacija Univerziteta u Banjoj Luci uspješno je završena, rekao je to prof. dr Radoslav Gajanin, rektor Univerziteta u Banjoj Luci, na konferenciji za medije održanoj 2. aprila 2019. godine u prostorijama Rektorata.\nGajanin je rekao da je Univerzitet od Agencije za akreditaciju visokoškolskih ustanova Republike Srpske dobio rješenje o reakreditaciji prošle sedmice, a koje se odnosi na narednih pet godina.\n”Univerzitet ispunjava sve standarde kvaliteta u oblasti visokog obrazovanja, ali i standarde i smjernice za osiguranje kvaliteta u okviru evrospkog jedinstvenog prostora visokog obrazovanja”, rekao je rektor Gajanin.\nOn je naveo da je Univerzitet dobio i preporuke i smjernice šta treba unaprijediti, te da će se predano raditi na unapređenju istih.\n”Proces reakreditacije Univerziteta u Banjoj Luci i akreditacije studijskih programa trajao je nepune dvije godine i rezultirao je dobijanjem rješenja, na osnovu kojeg se ističe da Univerzitet u Banjaluci ispunjava sve kriterijume, odnosno standarde i normative u oblasti visokog obrazovanja“, rekao je rektor Gajanin i istakao da je Univerzitet sve aktivnosti po ovom pitanju uradio na vrijeme.\nOn je izrazio zadovoljstvo što su otklonjeni svi tehnički problemi koji su nastali u procesu reakreditacije i akreditacije visokoškolskih ustanova u BiH, te izrazio nadu da se takve stvari neće ponoviti u budućnosti.\nGajnin je naglasio da studenti ovog univerziteta nemaju razloga za brigu kada je riječ o tome da li će njihove diplome biti priznate u svijetu.\nProf. dr Strain Posavljak, prorektor za nastavu i studentska pitanja Univerziteta u Banjoj Luci, rekao je da je Кomisija za eksternu evaluaciju ocijenila da Univerzitet od 10 kriterijuma sistema kvaliteta za sedam ima u potunosti ispunjene zahtjeve, dok za tri krterijuma ima pretežno ispunjene zahtjeve.\nКada je riječ o ispunjenosti zahtjeva na 16 studijskih programa, Posavljak je naveo da Univerzitet u Banjoj Luci na 12 studijskih programa ima u potpunosti ispunjene zahtjeve sistema kvaliteta, dok kod četiri njih su pretežno ispunjeni zahtjevi.\nPodsjetimo Кomisija za eksternu evaluaciju imenovana od strane Agencije za akdreditaciju visokoškolskih ustanova Republike Srpske, od 13. do 15. marta ove godine obavila je ekstetrnu evaluaciju UNIBL u procesu reakreditacije visokoškolske ustanove. Istovremeno, vršena je i eksterna evalvuacija 16 studijskih programa Univerziteta u procesu akreditacije.\nКomisija domaćih i međunarodnih stručnjaka koja je posjetila UNIBL, imala je tada priliku da se uvjeri u opredjeljenost ka rastu i razvoju kulture kvaliteta Univerziteta i studijskih programa.\nInače, Univerzitet u Banjoj Luci je prvi univerziteu Bosni i Hercegovini koji je ušao u proces akreditacije 16 studijskih programa 27. decembra 2017. godine. Nakon toga u aprilu 2018 godine, Univerzitet je ušao u proces reakreditacije univerziteta kao ustanove.


ID:26065 120 RSD Kućište ubodnih osigurača za napajanje iz ispravljača - NOVO\nIstiče: 14.06.2018. Broj pregleda: 32\nMascot ispravljaci 12V\n500 RSD Sasa - Novi Sad - Srbija - ID:26095 - 18.05.2018.\nNa prodaju naajanja ispravljaci Mascot od 12V karakteristike vidite na slici bez dzeka I kabla.\nNapajanje za bazne stanice\n4.300 RSD Sasa - Novi Sad - Srbija - ID:26093 - 18.05.2018.\nNa prodaju napajanje za bazne stanice od Storno stanice izlaz 12V sa torusnim trafoom.\nProdajem čoper ispravljač\n10.000 RSD Dragomir - Novi Slankamen - Srbija - ID:26039 - 11.05.2018.\nProdajem čoperski ispravljač Home sa dva instrumenta u lepo urađenoj alomenijumskoj kutiji sa dva Iskrina instrumenta 25a/13,8v,kutija je crna,dim 25x14x25


Kako se pripremiti za intervju za posao? - Jaka Lounge\nPosted on oktobar 30, 2019 novembar 8, 2019 by Milena\nPostoji dosta saveta kako se pripremiti za intervju za posao, ali često se ne posvećuje dovoljno pažnje jednom aspektu ove pripreme koji može biti presudan da se posao zaista i dobije.\nPrilikom intervjuisanja kandidata za određeno radno mesto regruteri uvek analiziraju kakva je motivacija svake osobe za to konkretno radno mesto, i za rad u toj kompaniji. Ukoliko je neko veliki zaljubljenik u tehnologiju, a prijavio se na posao tehničke podrške u IT kompaniji, onda će se i njegov/njen entuzijazam osetiti tokom intervjua. Ili ako je neko studirao marketing, govori odlično engleski jezik, i želi da radi kao marketing asistent u kompaniji koja pravi online kampanje, sigurno je da će biti veoma uzbuđen/a zbog prilike da predstavi svoje veštine i znanja kako bi dobio/la ovakav posao. Ta iskra u očima nekada bude i presudna prilikom odabira prave osobe za određeni posao, pa bi trebalo obratiti pažnju na deo pripreme za intervju oko toga kako da pokažem da sam motivisan/a za to konkretno radno mesto.\nPrijavite se na poslove za koje imate interesovanja\nOsobe koje imaju afinitete ka određenim industrijama ili poslovima spontano znaju mnogo toga o kompanijama koje posluju u datim oblastima. One prate novosti o razvoju tih kompanija, čitaju članke i stručnu literaturu o trendovima u okviru tih industrija, i stalno su u toku sa novinama. Njima je lako, zar ne? Šta je sa onima koji samo traže bolje zaposlenje u pogledu plate, ili bolje timske atmosfere ili samo normalno radno vreme? Da li je moguće da će kompanije zaposliti samo zaljubljenike u njihovu delatnost? Možemo reći da će kompanija uvek dati prednost osobama koje imaju jaku motivaciju da napreduju i razvijaju se u oblasti koja im je bliska. Na intervjuu za posao uvek će se prvo procenjivati koliko je neko motivisan da uči o datoj oblasti i koliko se pronalazi u istoj. Ako, na primer, imate kandidata koji obožava moderne tehnologije i dobar je u rešavanju matematičkih i logičkih zadataka, i jednog kome su interesovanja u oblasti komunikacije i međunarodnih odnosa, oba kandidata će biti podjednako razmotrena za poslove Call Centar operatera. Ali, posao će dobiti ona osoba koja pokaže želju i entuzijazam da uči o svom novom poslu.\nRazmislite o svojoj motivaciji za konkretno radno mesto\nNa intervjuu će vas u većini slučajeva pitati zašto ste se prijavili na to radno mesto, zašto želite da radite i šta sve znate o datoj kompaniji. Nećete verovati, ali veliki procenat ljudi kaže da nije stiglo da pročita detaljno ni opis posla niti opis kompanije jer je mislilo da će više informacija čuti na samom intervjuu. To jeste zdravorazumska logika, u smislu – meni je opis posla delovao zanimljivo, prijavio/la sam se, pozvali su me, i šta sad imam da se posebno pripremam – ako im se sviđaju moja znanja, valjda je logično da će me uzeti? Nažalost, realnost je ipak drugačija. Pokazalo se da ljudi koji imaju jaku želju, motivaciju za rad na određenom radnom mestu postižu bolje rezultate, zadovoljniji su poslom, brže uče i napreduju u okviru kompanije. Zato na prvom mestu kompanije procenjuju koliko je neko motivisan za posao prilikom prvog upoznavanja sa tom osobom.\nSaznajte što više informacija o kompaniji\nNajbolji način da pokažete da ste motivisani je da pre svega pročitate informacije o kompaniji i upoznate sa načinom njihovog poslovanja. Prvi izvor informacija je vebsajt kompanije. Tu možete videti koje proizvode/usluge kompanija ima; sa kakvim korisnicima radi (da li je proizvod/usluga namenjen poslovnim klijentima ili fizičkim licima); kakav je ton kojim kompanija komunicira (da li je striktno poslovan, ili opušten, više orijentisan ka mladim ljudima); na kojim lokacijama kompanija posluje, itd. Većina kompanija danas ima odeljak pod nazivom „O nama“ gde možete pogledati kako kompanija opisuje sebe i svoju korporativnu kulturu. Nekada se tu nalazi i informacija o menadžerima koji tamo rade. Uvek znači da vidite biografije, pa makar i fotografije, ljudi koji upravljaju kompanijom. Na Google-u potražite koliko zaposlenih postoji u kompaniji. To je važna informacija, jer nije isto raditi za konglomerat koji posluje na 3 kontinenta ili malu start-up kompaniju sa 10 zaposlenih. Ako imate LinkedIn profil, tamo možete pogledati profile svih zaposlenih u datoj kompaniji. Sve ovo vam može pomoći da bolje procenite da li vam je motivacija i dalje na visokom nivou, ili ste možda zaključili da ipak to nije radno okruženje za vas.\nUkoliko ste procenili da je to prava prilika, onda pokušajte da zapamtite par informacija (bar o broju zaposlenih i delatnosti kompanije) i prenesite to tokom intervjua. Vaš trud, koji ste pre svega uložili radi sopstvene procene da li je to prava priča, neka se isplati. Pokažite regruterima koliko ste se potrudili pre intervjua, i prenesite im svoja razmišljanja zašto vidite sebe u tom radnom okruženju. Nije lako dobiti posao pored tolike konkurencije, ali uz ovakav pristup povećavate sebi šanse da taj posao zaista i dobijete!


Šehović pobjednicima kviza “Eumetrija”: Vi ste promoteri evropskih vrijednosti kojima težimo\nDatum objave: 08.07.2019 11:24 | Autor: PR služba Ministaratva prosvjete\n“Znanje koje ste pokazali tokom kviza Eumetrija, zasigurno je bilo od koristi svim našim građanima, te vas možemo smatrati promoterima evropskih vrijednosti u Crnoj Gori”, poručio je ministar prosvjete dr Damir Šehović pobjednicima kviza “Eumetrija”, koje je sa Milošem Kneževićem iz Centra za građansko obrazovanje (CGO), primio danas u prostorijama Ministarstva prosvjete.\nČestitajući predstavnicima pobjedničkih ekipa i njihovim mentorima, ministar je rekao da su učešćem u Kvizu pokazali da razumiju vrijednosti Evropske unije, što je od posebne važnosti za našu zamlju koja i sama teži tom sistemu vrijednosti.\n“Osim što vas možemo smatrati promoterima evropskih vrijednosti u Crnoj Gori, pripremom za kviz i samim učešćem, uradili ste nešto korisno za sebe, jer kao mladi ljudi trebalo bi da budete svjesni da ćete funkcionisati u vremenu promijenjenih okolnosti, u vremenu u kojem će Crna Gora, uvjeren sam, biti dio porodice evropskih naroda, te će vam znanje koje ste stekli donijeti prednost u odnosu na vašu generaciju”, poručio je ministar.\nKoordinator projekta Miloš Knežević iz CGO, zahvalio je Ministarstvu prosvjete na podršci Kvizu i mladima da pokažu svoj pun potencijal jer su upravo oni nosioci evropskih integracija, na kojima se vrijedno radi.\nSastanku su iz prvoplasirane ekipe Gimnazije „Tanasije Pejatović“ u Pljevljima prisustvovali mentorka Maida Delić i predstavnik tima Aleksa Kušljević, iz drugoplasirane ekipe SMŠ „Bećo Bašić“ u Plavu prisustvovali su mentorka Asmina Omeragić i učenici Marko Bolević, Adel Markišić i Belma Markišić, dok je iz trećeplasirane ekipe Gimnazije „Panto Mališić“ u Beranama sastanku prisustvovala mentorka Milica Novović i predstavnica tima Dubravka Šćekić.\nUčenici i mentori razgovarali su sa ministrom o utiscima iz Kviza. Pobjednički tim posjetiće Brisel u septembru, gdje će se upoznati sa načinom funkcionisanja institucija EU, dok je ministar drugoplasiranoj ekipi uručio računare, a svi učenici i mentori dobili su prigodne poklone.


Arhiva - Izgradnja Severnog toka 2 u Rusiji, 5. juna 2019.\nSjedinjene Države su saopštile da i dalje tragaju za načinom kako da blokiraju predloženu izgradnju gasovoda koji bi povezivao Rusiju i Nemačku, nakon što je vlada Danske ove nedelje uklonila jednu od najvećih prepreka koje su na putu tom projektu, poznatogm kao Severni tok 2.\n"Sekretarijat za energetiku snažno veruje da Severni tok 2 preti energetskoj bezbednosti i nacionalnoj bezbednosti saveznika SAD u Evropi i da jača rusku kontrolu nad snabdevanjem regiona energentima", saopštio je portparol Sekretarijata za energetiku.\n"Sjedinjene Države nastaviće da tragaju za svim mehanizmima koji su nam na raspolaganju po pitanju tog projetka", rekao je portparol. "Sve opcije su na stolu".\nDanska energetska agencija objavila je u sredu da će odobriti predloženi prolazak gasovoda kroz njen eksluzivni ekonomski pojas, saopštivši da je u "obavezi da dozvoli izgradnju tranzitnog gasovoda" po konvenciji Ujedinjenih nacija o pomorskom pravu.\nEdvard C. Čou, viši saradnik Programa za energetsku i nacionalnu bezbednost u Centru za strategijske i međunarodne studije, slaže se da Danci nisu imali izbora nego da izdaju dozvolu. Odluka je "rutinska administrativna procedura po danskom zakonu i međunarodnim obavezama", kaže on, podsećajući da je slično saopštenje prošle nedelje izdato po pitanju gasovoda iz Norveške do Poljske.\n"Takve odluke bazirane su na kriterijumima zaštite čovekove okoline i bezbednosti", dodao je on.\nAli, Margarita Asanova, viša saradnica u vašingtonskoj Džejmstaun fondaciji kaže da kompletiranje Severnog toka 2 i dalje nije izvesno, čak ni nakon odluke Danske.\nOna kaže da je Danska zadržavala projekat sve dok je mogla, nakon što je Severni tok AG, građevinski konzorcijum sa sedištem u Švajcarskoj koji upravlja postojećim gasovodom Severni tok 1, popunio prvi zahtev za izdavanje odzvole za izgradnju novog gasovoda kroz danske teritorijalne vode 2017. Ona ukazuje na to da dozvola neće stupiti na snagu mesec dana, što daje prostora za žalbe koje bi mogle da uspore proces.\nAsanova kaže da je bi Evropska komisija moga da postavi nove prepreke u skladu sa odredbama EU Direktive o gasu koja uređuje unutrašnje tržište gasa i koja je odobrena u aprilu kako bi uticala na izgradnju gasovoda iz i ka trećim zemljama.\nKongres SAD takođe razmatra uvođenje novih sankcija koje bi ciljale brodove koji postavljaju cevi u okviru ovog projekta.\nSenator Ted Kruz, republikanac iz Teksasa, zahtevao je od Senata ove nedelje da po hitnom postupku usvoji zakon sa ciljem "zaustavljanja gasovoda i lišavanja (ruskog predsednika Vladimira) Putina resursa za finansiranje njegovog ekspanzionizma i vojne agresije".\nI Predstavnički dom radi na uvođenju dodatnih sankcija, takođe.\nIlja Zaslavski, čelnik istraživanja u Fondaciji Slobodna Rusija, veruje da Sjedinjene Države imaju sposobnost da zaustave projekat izgradnje gasovoda. Zaslavski, koji je prethodno radio kao konsultant za energetiku u Moskvi i Njujorku, kaže da bi SAD mogle da pribegnu taktici sličnoj onoj koju su koristili za drugi ruski gasovod, Južni tok.\n"Oni ga koriste kao poslednje sredstvo kao u slučaju sa Južnim tokom", rekao je Zaslavski za Ukrajinski servis Glasa Amerike. "Čekaju da Evropljani sami to reše i čekali su odluku iz Danske o odobravanju Severnog toka 2. Žele da vide Evropsku komisiju kako dela".\nMeđutim, zamenik američkog državnog sekretara Džon Salivan kaže da nije verovatno da će Vašington moći da zaustavi izgradnju, koja je već 80 odsto okončana. Salivan je komentarisao to tokom ovonedeljnog saslušanja u Senatu povodom njegove nominacije za poziciju ambasadora SAD u Rusiji.\nIako sankcije ne mogu da zaustave izgradnju, one će "obezbediti vreme Evropskoj komisiji da implemenira izmenjenu Direktivu o gasu", kaže Asenova. Usvajanje zakona koji su sada pred Kongresom "zaustavilo bi fizičku izgradnju gasovoda pre nego što bi on mogao biti u potpunosti izgrađen".\nSankcije SAD daće važnu podršku poziciji Ukrajine i EU, kažu analitičari. "Sankcije su značajne u zaustavljanju izgradnje gasovoda u kratkom roku takođe zato što će ojačati poziciju Ukrajine i Evropske unije u pregovorima o novom gasnom tranzitu sa Rusima nakon 2019."\nOriginalni tekst objavljen je na Ukrajinskom servisu Glasa Amerike.


EP JUNIORKI: Hrvatska velikim preokretom do pobede nad Crnom Gorom vrednom drugog kruga – Balkan-Handball.com\nHome / Ženski rukomet / EP JUNIORKI: Hrvatska velikim preokretom do pobede nad Crnom Gorom vrednom drugog kruga\nEP JUNIORKI: Hrvatska velikim preokretom do pobede nad Crnom Gorom vrednom drugog kruga\nBalkanski okršaj trećeg kola grupe C Evropskog prvenstva za juniroke u Sloveniji bio je direktna borba za plasman u drugi krug. Crnogorke su nakon 30 minuta bile na putu da opravdaju uogu blagog favorita, vodile sa pet razlike, ali je u nastavku usledila rapsodija Hrvatske, preokret i pobeda 23:31 (9:14).\nTime su Hrvatice zauzele drugo mesto u grupi iza Francuske i plasirale se u drugi krug, gde će se za polufinale boriti u novoformiranoj grupi u kojoj će, uz ove dve reprezentacije, biti Mađarska i Češka.\nHrvatska je pregazila rivala za 20 minuta igre u nastavku, najpre je, već u 39. minutu izjednačila, a na ulasku u poslednjih deset već je imala nedostižnih 21:17.\nNajefikasnije u pobedničkim redovima sa po pet golova bile su Bruna Zurić i Margarita Škarić, dok se na drugoj strani istakla Katarina Džaferović sa sedam.\nIzabranicama Tatjane Jerominok ostaje žal jer su imale dosta sjajnih trenutaka u sva tri meča, ali ih je previše oscilacija odvelo u neuspeh.\nCrna Goraep juniorkiSrbija\n← Prethodni članak Makedonske juniorke bolje od BiH na stratu Evropskog prvenstva B divizije\nNaredni članak → EP JUNIORKI: Debakl Slovenije na domaćem terenu


021: Mali avion iz Nemačke sleteo na Čenej pored Novog Sada, prvi direktni međunarodni let | Autonomija\n021: Mali avion iz Nemačke sleteo na Čenej pored Novog Sada, prvi direktni međunarodni let\n"Stvar je u tome što ovo neće biti samo jedan let"\nPrvi međunarodni direktni let na aerodromu „Čenej“ pored Novog Sada obavljen je juče, putnici su stigli iz Nemačke, a na travnatu pistu sleteo je nemački biznismen u malom avionu “cesna 340” koji je posetio svoju fabriku u Gospođincima u opštini Žabalj.\nNa taj način, obavljen je i prvi međunarodni direktni let, organizovana je carina i pasoška kontrola u kancelariji namenjenoj za tu proceduru, navodi 021.\n„Cesna 340“ na pistu čenejskog aerdroma sletela je posle devet časova ujutru.\nDragoljub Samardžić, predsednik Aerokluba „Novi Sad“, koji upravlja aerodromom, rekao je za 021 da registracija za ovakve letove na Čeneju postoji već tri decenije, samo je bilo potrebno da se napravi organizacija i da se oni realizuju.\n„Najpre smo napravili prostoriju za pripadnike policije i carine, koja ovim ljudima sa odgovornim poslom obezbeđuje sve uslove za rad. Potom je usledio postupak prijavljivanja leta, izvestili smo graničnu policiju o tačnom spisku putnika, oni su ga odobrili, uplatili smo državnu taksu i na našu veliku radost uspeli smo da napravimo veliki pomak. Stvar je u tome što ovo neće biti samo jedan let, nego smo sada otvorili mogućnost svima onima koji nisu znali da mogu da koriste ovaj aerodrom, da to čine i da koriste vrlo praktične stvari“, naveo je Samardžić.\nDodao je da se Herper Klaus, vlasnik fabrike u Gospođincima, njima obratio za mogućnost sletanja na Čenej.\nNajavio je da čekaju organizaciju još pet-šest letova, a očekivanja su da se u narednom periodu ovaj broj poveća.\nVeći broj letova bio bi i zagarantovan ukoliko bi se realizovao plan gradskih vlasti da se na Čeneju, u prvoj fazi, izgradi pista od 1.500 metara.\n„Ja se nadam da će to sve ići korak po korak, ne treba žuriti, ali svakako ne bi trebalo da se propusti šansa koja nam se ukazala. Ovo je najbolji primer koliko nama aerodrom treba, bio on i najmanji na svetu, potreban nam je“, rekao je Samardžić.\nObjasnio je da aerodrom može da koristi poslovnim ljudima kojima je vreme jako važan resurs, ali je na usluzi i malim turističkim agencijama, što bi pogodovalo i dodatnom razvoju turizma u Novom Sadu i okolini, kao i razvoju lovnog turizma.\nPrema njegovim rečima, putnici bi na taj način uštedeli na vremenu, jer putnici ne moraju da sleću u Beogradu i da potom putuju na odredište u Vojvodini.\n(Autonomija/021, foto: Aero klub Novi Sad/FB)


Usluga marketinga se odnosi na odgovarajuću promociju i prezentaciju određenog proizvoda, leka ili medicinskog sredstva, kako u široj potrošačkoj javnosti, tako i u užim stručnim krugovima.\nZnanje i sredstva kojim raspolažemo u skladu su sa potrebama farmaceutske industrije na našim prostorima. U proteklom periodu smo ovladali svim znanjima i veštinama iz sveta marketinga, kako bi smo lakše stigli do svesti ciljne javnosti.\nNašim partnerima nudimo marketing rešenja prilagođena domaćem tržištu, uz očuvanje izvornog identiteta proizvoda, implementirajući osnovne vrednosti i poruke proizvoda. Uspešno plasiranje proizvoda zavisi u velikoj meri od dobrog marketing plana. Nudimo Vam plan i mnogo više od toga. Cilj našeg marketing tima je da Vi, naš partner, budete uspešni u dinamičnom, konkurentnom i zahtevnom poslovnom okruženju i zato Vam nudimo najbolja rešenja u implementaciji Vaše poslovne strategije.\nU okviru naših marketinških usluga, možemo potpuno ili delimično preuzeti brigu o Vašem proizvodu:\nRazvoj novih proizvoda/ plasman novih proizvoda\nMenadžment brenda/ proizvoda + promotivni materijal


Preminule dve osobe iz Sjenice ,užička bolnica nije ih primila na lečenje – ZoomUe\nby Vesna Đurović · Published 2 јула, 2020 · Updated 2 јула, 2020\nUŽICE,SJENICA-Dvojica Sjeničana starih 46, odnosno 59 godina, preminuli su 29. juna nakon što je bolnica u Užicu odbila da ih primi, iako su obojica transportovani sanitetom Hitne pomoći iz Sjenice, gde lekari lokalnog Doma zdravlja nisu mogli da im pomognu. Prema medicinskoj dokumentaciji u koju Nova.rs ima uvid, oba muškarca su u momentu pristizanja u Užice imali vrlo nisku zasićenost kiseonika u krvi, da bi sutradan obojica umrli od gušenja, u razmaku od 15 minuta.\nRasim Ljajić:Dve osobe iz Sjenice preminule usled nesporazuma\nKomentarišući vest da su u Sjenici preminule dve osobe (46 i 59 godina) od posledica kovida 19, a koje nisu primili na lečenje u Užicu nakon čega su se sanitetom vratili u Sjenicu, ministar Rasim Ljajić je rekao za RTS da nažalost ima potvrdu da se to zaista dogodilo.\nNaveo je da su mu iz bolnice rekli da je u pitanju neporazum i da su lekari u užičkom domu zdravlja smatrali da u Sjenici postoji odeljenje za smeštaj kovid pacijenta. Ljajić je rekao da u Sjenici postoji odeljenje, ali samo za one koji dođu sa sela, da prespavaju i da se potom transportuju u Užice ili Beograd.\nIzvor: Nova S,RTS\nTags: korona virussjenicauzicka bolnica\nNext story Dozvole za ribolovce u prodaji\nPrevious story Završena prva faza rekonstrukcije objekta na groblju Sarića Osoje


GO Pantelej | Belle Amie - Part 10\n[VIDEO] I Pantelej uz Novaka i Bogdana\n22. 07. 2016 1\nI Gradska opština Pantelej pridružila se donatorima koji pomažu mladim fizičarima Novaku i Bogranu Stanojeviću, da odu na svetsku olompijadu iz astronomije koja se održava u Indiji. Opština Pantelej...\n[VIDEO] Vasiljević i zvanično preuzeo dužnost predsednik GO Pantelej...\nDosadašnji predsednik opštine Pantelej Srđan Savić i novi predsednik opštine Bratimir Vasiljević potpisali su ugovor o primopredaji, čime je Vasiljević i zvanično preuzeo ovu dužnost. Novo rukovodstv...\n[VIDEO] Ugovori za 19 niških medija\nPredstavnici Gradske opštine Pantelej potpisali su ugovore sa lokalnim medijima o sufinansiranju projekata za ostvarivanje javnog interesa u oblasti javnog informisanja. Ova saradnja medija i opštine...\n[VIDEO] Bratimir Vasiljević predsednik GO Pantelej\nDiplomiran menadžer Bratimir Vasiljević, novi je predsednik Gradske opštine Pantelej. Glasove podrške, od prisutnih 19, dalo je 14 odbornika, dok je pet bilo protiv. Istim brojem glasova, za zamenika...\n[VIDEO] Konstituisana Skupština GO Pantelej\nVerifikacijom odborničkih mandata konstituisana je Skupština GO Pantelej. Većinom glasova za predsednik Skupštine izabran je Srđan Nešić kandidat SNS-a koji je i do sada obavljao tu funkciju. Za zame...\n[VIDEO] Obnovljen sportski teren\n29. 06. 2016 0\nU Gradskoj opštini Pantelej nastavljaju da ulažu u izgradnju i obnovu sportskih terena, kako bi meštani u svim krajevima imali igrališta. Teren pored prostorija Izvidjačkog odreda Lola je sredstvima ...\n[VIDEO] Uređenje Cerjanske pećine\nZaštićeno područje Cerjanske pećine biće uređeno zahvaljujući saradnji GO Pantelej i Nacionalne službe za zapošljavanje. Preko programa javnih radova na uređenju prilaza i potoka angažovana su četir...\n[VIDEO] Pantelej još bez vlasti\nKoje će partije formirati vlast u gradskoj opštini Pantelej još nije poznato. Nosilac liste srpske napredne stranke u ovoj opštini Bratimir Vasiljević kaže da naprednjake skoro svakodnevno zovu iz dr...\n[VIDEO] Počela izgradnja pijace na Somborskom bulevaru\nU Opštini Pantelej, na Somborskom bulevaru počela je izgradnja nove, 14 zelene pijace u Nišu. Kapacitet pijace za početak je 20 tezgi, uz mogućnost proširenja, a biće otvorena u narednih mesec i po d...


Radnik u ponedeljak gostuje ekipi Voždovca. Ambicija surduličana je da se na ovom gostovanju pokažu kao i do sada u dobrom svetlu i dobrom igrom i rezultatom pomere u gornji deo tabele i utakmice do kraja sezone igraju u plej ofu:\n- Pred nama je još jedna u nizu izuzetno bitnih utakmica. Mi smo u prethodnom periodu zabeležili dosta dobrih rezultata i došli do pozicije da možemo da razmišljamo čak i o tom plej ofu. Međutim, ima još dva teška kola, veliki broj ekipa je uključen u tu borbu baš kao i mi pa ćemo videti. Probaćemo na Voždovcu da pružimo maksimum, da kao i do sada pružimo jednu timsku igru, ono što nas je i do sada krasilo, i da se tamo nadamo nekom povoljnom rezultatu. Voždovac je kvalitetan, poslednje vreme je u formi sa nekoliko dobrih rezultata, pogotovu na gostujućim terenima. Sa druge strane i mi smo u formi, imamo svoje kvalitete i nadamo se da možemo da izvučemo povoljan rezultat. - kaže je trener Radnika, Dušan Đorđević\nBez većih kadrovskih problema je ekipa Radnika u ovom trenutku i put Beograda kreće u skoro punom sastavu.\nMihailo Oreščanin veruje da će se Radnik pokazati i na ovom gostovanju u najboljem svetlu i nada se prelasku koraka za gornji deo tabele:\n- U ovom delu prvenstva smo pokazali da ravnopravno možemo da se nosimo sa svim ekipama, čak i u nekim utakmicama je nedostajalo malo sreće da to bude lepše i uspešnije. U ponedeljak nas očekuje utakmica protiv ekipe Voždovca koja ima nesporan kvalitet i svoju formu potvrđuju iz utakmice u utakmicu. Put za Beograd željno iščekujemo i nadamo se dobrom rezultatu i nadamo se da ćemo se približiti korak bliže plej ofu.\nUtakmica Voždovac – Radnik igra se u ponedeljak od 16:15, prenos meča na kanalu TV Arena sport 1 premijum.


Kim Džong Un Rusiji: Cenimo što se suprotstavljate američkoj dominaciji - Sputnjik Srbija\n11:31 31.05.2018 Preuzmite kraći link\n„Cenimo to što se rusko rukovodstvo, predvođeno liderom Vladimirom Putinom, suprotstavlja dominaciji SAD. Mi smo uvek spremni da vodimo pregovore sa Rusijom o dubljoj saradnji u tom pitanju“, rekao je on.\nKim je takođe rekao da je poseta Lavrova došla u trenutku kada se na Korejskom poluostrvu dešavaju velike promene, pre svega u pravcu dijaloga i u interesu obeju zemalja.\nLavrov je rekao da je Rusija zainteresovana da se na Korejskom poluostrvu stabilizuje situacija i uspostavi mir.\n„Težimo tome da na Korejskom poluostrvu, ali i u celokupnoj Severoistočnoj Aziji vlada stabilnost i blagostanje“, rekao je šef ruske diplomatije.\nRusija je, prema rečima Lavrova, pozitivno ocenila deklaraciju koju su potpisale dve Koreje. Ministar spoljnih poslova Rusije je istakao spremnost Moskve da pomogne prilikom njene realizacije.\nsuprotstavljanje, dominacija, susret, Kim Džong Un, Sergej Lavrov, Severna Koreja


Vučić: Jedini u regionu – proizvodićemo „dušu“ električnih automobila - Sputnjik Srbija\n12:03 22 Oktobar 2019\nVučić: Jedini u regionu – proizvodićemo „dušu“ električnih automobila\n13:47 12.06.2019 Preuzmite kraći link\nPredsednik Srbije Aleksandar Vučić izjavio je danas da nemački ZF u Pančevo i u Srbiju ne donosi samo nova radna mesta, već i najsavremeniju i najmoderniju tehnologiju.\nVučić je na otvaranju fabrike rekao da je zato danas veliki dan ne samo za Pančevo i Vojvodinu već i za celu Srbiju.\n„Ovaj rotor i stator koji će se ovde spajati će biti ugrađivan u električni ’Volvo‘ i druge najbolje evropske automobile. To će da se proizvodi ovde kod nas, tako da ćemo biti jedna od zemalja u regionu koja će imati proizvodnju ’duše‘ električnih automobila, koji su budućnost“, rekao je Vučić.\nOn je istakao da će cena nafte sve više rasti i da će polako svi da prelaze na električne automobile.\nKako je rekao, ZF će zaposliti ukupno 1.300 ljudi i otvoriti Razvojni i tehnološki centar, gde će raditi najbolji inženjeri i razvijati nove tehnologije.\n„Time ćemo moći da sačuvamo mlade ljude u našoj zemlji“, rekao je Vučić i dodao da fabrika ZF pokazuje koliko smo u prethodnom periodu kao zemlja izgubili vremena na glupe teme umesto da smo pravili ambijent za ovakve fabrike.\nVučić navodi da mu je i Angela Merkel ranije čestitala, iako prvo nije verovala da je Srbija uspela da privuče ZF i da očekuje da dovedemo još značajan broj dobavljača u Pančevo.\n„U Pančevu će se živeti mnogo bolje nego danas i mnogo sam ponosan i srećan što otvaramo ovu fabriku. Uskoro ovde da postavljamo kamen temeljac i za druge fabrike. Živelo prijateljstvo Srbije i Nemačke“, poručio je Vučić.\nZF je najveća proizvodna investicija vredna ukupno 160 miliona evra, a u toj fabrici će se proizvoditi i auto-delovi za „Mercedes“, „Audi“, „Volvo“ i druge poznate brendove.\nKompanija će uložiti do 2021. godine 160 miliona evra u novoizgrađenu fabriku i njeno proširenje.\nZF je uložio 100 miliona evra fabriku u prvoj fazi koja je završena i već je počela druga faza u okviru koje će biti uloženo još 60 miliona evra.\nU toj fabrici u Severnoj industrijskoj zoni u Pančevu proizvodiće se elektromotori, električne mašine i generatori za hibridne i električne pogone, kao i prekidači za menjače i mikroprekidači.\nPotražnja za tim proizvodima je velika, zbog čega se prostor fabrike već sada proširuje sa 25.000 metara kvadratnih na približno 60.000 kvadrata.\nKompanija, takođe, pravi naučno-istraživački centar u zgradi od 5.000 kvadratnih metara, što govori da su nemački investitori došli u Pančevo da razvijaju svoje projekte u budućnosti.